
Nivelul fonetic 
Cuprins 


1. Fonetica 
2. Accentul 
3. Cacofonia 
4. Hipercorectitudinea 
o a) Hipercorectitudinea fonetică 
o b) Hipercorectitudinea grafică 
o c) Hipercorectitudinea gramaticală 


1. Fonetica 


Potrivit Dicţionarului explicativ al limbii române, fonetica este acea ramură a lingvisticii 
care studiază sunetele unei limbi. 


2. Accentul 


Accentul reprezintă pronunțarea mai intensă a unei silabe sau a unui sunet dintr-un cuvânt, 
precum şi rostirea mai pronunţată a unui cuvânt dintr-o propoziţie sau frază. 


In limba română, accentul nu este fix, astfel încât el poate ocupa diverse poziţii în 
cadrul cuvântului: 


pe ultima silabă (accent oxiton): son6r, măséa; 

pe penultima silabă (accent paroxiton): mâsă, bluză, punte; 

pe antepenultima silabă (accent proparoxiton): câmeră, repede, păsăre; 

pe cea de-a patra sau cea de-a cincea silabă de la finalul cuvântului: asemănător 


a că = ata 


Rolul accentului este acela de a marca diferenţa dintre cuvinte sau varii forme 
gramaticale. Exemplu: 


COMPÂNIE = Subunitate (la infanterie sau la alte arme) care intră în componența 
batalionului 


COMPANIE = însoţire 

În cazul diferenţierii între două forme gramaticale diferite: 
cântă — indicativ, prezent, persoana a III-a singular 

cântă — indicativ, perfect simplu, persoana a III-a singular 


3. Cacofonia 


Cacofonia (din punct de vedere etimologic, provenit din grecescul kakos = urât) este 
sonoritatea deranjantă a unor silabe alăturate, care dobândesc astfel adesea o tentă vulgară. 


Contrar unei opinii populare, plasarea virgulei între cele două silabe nu este recomandabilă, 
întrucât sunetele respective rămân alăturate în continuare. 


Evitarea cacofoniei se face prin utilizarea câtorva părţi de vorbire menite să despartă cele 
două silabe, precum: decât, drept, faptul că, asemenea, întrucât. In acest scop mai sunt 
utilizate articole proclitice, recurgându-se adesea şi la reformularea enunţului. 


Cele mai des întâlnite cacofonii sunt: LA/LA; SA/SA; CA/CA; CA/CE(CI); CĂ/CA; 
CU/CO; CĂ/CO; CĂ/CU; CĂ/CÂND. 


Opusul cacofoniei este eufonia. Prin eufonie se înţelege o succesiune armonioasă de sunete 
cu un efect auditiv plăcut. 


Exemple de evitări ale cacofoniilor: 

Aceasta este o politică care va fi ineficientă./ Această politică va fi ineficientă. 

Am aflat că colegii mei nu sunt de acord./ Am aflat că nu sunt de acord colegii mei. 
Ca cadru didactic are mult de lucru./ In calitate de cadru didactic, are mult de lucru. 
Norma literară condamnă folosirea lui ca şi, precum şi cea a lui ca, virgulă în loc 

de ca pentru evitarea cacofoniilor (ex. Ca și cadru didactic / ca virgulă, cadru didactic). 
Acestea se pot înlocui cu formule directe precum „A fost numit cadru didactic” sau „In 
calitate de cadru didactic”. 

Notă: Există cazuri în care, în limba română, anumite cacofonii sunt general acceptate. 
Acestea sunt: Jon Luca Caragiale, tactica cavalerească, Biserica Catolică, epoca 


capitalistă, Banca Comercială etc. 


4. Hipercorectitudinea 


Hipercorectitudinea reprezintă o greşeală ce constă în aplicarea mecanică a unei reguli 
lingvistice valabile în alte situaţii. Scrierea, pronunțarea şi construcţia care includ o 
asemenea greşeală se numesc hipercorecte. Hipercorectitudinea apare adesea ca urmare a 
încercării excesive de a evita o greşeală, în încercarea vorbitorului de a se conforma 
normelor limbii literare. 


Clasificarea tipurilor de hipercorectitudine: 


a) Hipercorectitudinea fonetică 


Acest tip de hipercorectitudine vizează în mod deosebit două fenomene lingvistice: 


e pronunțarea formelor verbale (este, erați, erau etc.) şi a celor pronominale (eu, ea, 
ele) fie cu [e] deschis, fie cu [i] inițial apăsat. Norma literară impune pronunțarea 
formelor verbului a fi şi ale pronumelui personal (a căror scriere începe cu „e”) să se 
rostească în mod obligatoriu cu preiotare (adică, [ie]). 


e pronunțarea cuvintelor al căror prim sunet este e cu [ie]: erou [ierou], ecou [iecou], 
epocă /iepocă/, Europa /ieuropa] etc. 


Alte situații: 
e  Pronunțarea unor toponime şi antroponime: 


- Pronunţarea denumirii localităţii Bruxelles după regula din limba română (pronunţând 
sunetul /ks] corespondent literei x). In acest caz, corect este să pronunțăm aplicând 
principiul etimologic: se pronunţă /brysel]. 


- Pronunţarea denumirii Turnului Eiffel după model german („aifăl”), în loc de cel francez 
(după numele inginerului Alexandre Gustav Eiffel, născut în Franţa). 


- Pronunţarea cuvântului Nobel (Premiul Nobel) după modelul german, în loc de [nobel], 
după modelul suedez (poartă numele savantului suedez Alfred Nobel). 


b) Hipercorectitudinea grafică 


e Scrierea unor expresii provenite din limba latină 


Exemplu: magna cum laude scris greşit magna cum laudae (regula din limba latină aplicată 
în mod greşit în limba română) 


e Scrierea unor neologisme 


Exemplu: împrumuturile de origine germană (ex. Spaclu, șpi?) impun scrierea şi pronunţarea 
lui s ca ș. Regula, odată generalizată, a cuprins în mod incorect şi alte categorii de 
împrumuturi din alte limbi: ștres, ştart, şprei etc. Substantivul de origine germană Stecker se 
pronunță „ştecăr”, şi nu „ştecher”. 


c) Hipercorectitudinea gramaticală 


e  Morfologică 


Cuprinde forme compuse (flexionarea eronată a adverbului din componenţa cuvântului 
compus: noi-născuţi, buni-platnici etc.), forme verbale (verbul auxiliar „0”, transformat 
greşit în „or” la formele de plural: or să ajungă etc.) şi forme pronominale (enunţuri care 
încep cu demonstrativul de apropiere aceasta, deşi nu este un substitut propriu-zis al 
substantivului: Aceasta este... nu avem de ales! etc.) 


e  Sintactică 


Cuprinde acordul gramatical incorect (exemplu: În ceea ce privesc taxele în loc de În ceea 
ce priveşte taxele, străzi teribile de largi în loc de străzi teribil de largi, destui de mulţi 
oameni în loc de destul de mulţi oameni) şi cacologiile (tendinţele de reparare a cacofoniei 
printr-o greşeală și mai mare, precum şi tendinţa de a insera un „parazitar” acolo unde nu 
există nicidecum pericolul producerii unei cacofonii: din punctul lui de vedere ca și 
specialist etc.) 


Nivelul lexico-semantic 
Cuprins 


Cuvântul - definiţie 


Sensul cuvintelor în context: sens propriu (denotativ), sens figurat (conotativ) 


Derivarea 


o Derivarea cu prefixe 
o Derivarea cu sufixe 
o Derivarea parasintetică 
Compunerea 
Schimbarea valorii gramaticale (conversiunea) 


A 


Imprumuturile 
Pleonasmul 


Paronimele 

Omonimele (omofone şi omografe) 
o  Lexicale 
o  Lexico-gramaticale 


o  Morfologice 
Sinonimele 


Antonimele 
Polisemia 
Unităţi frazeologice 

o  Arhaismele 
Regionalismele 
Neologismele 
Familia lexicală 


Câmpul lexico-semantic 

1. Cuvântul - definiţie 


Definiţia oficială a cuvântului este „unitate de bază a vocabularului, care reprezintă 
asocierea unui sens (sau a unui complex de sensuri) şi a unui complex sonor”. Cuvântul are 
întotdeauna o formă, precum şi unul ori mai multe sensuri. În paginile care urmează sunt 
explicate mecanismele prin care cuvintele se formează şi dobândesc diferite sensuri, în 
funcție de contextul în care se află. 


1. Sensul cuvintelor în context: sens propriu (denotativ), sens figurat (conotativ) 


Ceea ce oferă cuvântului un sens anume este contextul în care acesta este utilizat. Separat de 
contextul său, cuvântul poate avea adesea mai multe sensuri. În caz contrar, însă, înţelesul 
cuvântului va fi clar, având o singură semnificaţie. Având în vedere legătura dintre sensul 
cuvintelor şi elementele denumite de acestea, ele pot avea sens propriu şi sens figurat. 


a. Sensul propriu se defineşte ca fiind înţelesul de bază al unui cuvânt. 


Exemplu: Copiii învaţă încă de la o vârstă fragedă să se spele pe dinţi. (organe osoase 
situate în cavitatea bucală) 


Un cuvânt poate avea şi un sens propriu secundar. 


Exemplu: Dinţii greblei sunt ruginiţi. (crestături, zimți, proeminențe cu aspect ascuțit şi 
regulat de pe marginea unor unelte) 


b. Sensul figurat este înţelesul mai puţin comun al unui cuvânt, utilizat de obicei în 
vederea creării unei imagini (adesea, a unei imagini artistice, pentru sporirea 


expresivității). 


Exemplu: Pe cer zâmbeşte un soare cu dinţi. (soare pe timp rece sau ploios — exprimă 
duritate, în opoziţie cu senzația de căldură oferită în mod normal de prezenţa soarelui) 


2. Derivarea 


Derivarea este procedeul de formare a cuvintelor care implică fie adăugarea, fie suprimarea 
unui afix la/de la un cuvânt de bază. Din acest proces rezultă un cuvânt nou, al cărui sens 
suferă schimbări relative. Derivarea este de trei tipuri: 


1. Derivarea cu prefixe 


Prefixul este sunetul sau grupul de sunete adăugat înaintea rădăcinii, în vederea formării 
unui cuvânt nou. 


Exemple: necopt, indecis, dezlega 

Prefixele pot fi: 
e Vechi (moştenite sau împrumutate din alte limbi) 

Exemple: în- (îndurerat), des- (descălecat), strå- (străbunic), ne- (neobosit) 
e Noi (neologice) 


Exemple: a- (atemporal), ante- (antemeridian), con- (conlucra), inter- (intercultural), ultra- ( 
ultramodern) 


În funcţie de modificările aduse asupra sensurilor cuvintelor, prefixele mai pot 

fi: negative (neagă sensul cuvântului: neimportant, indecis, ireal), prefixe ce exprimă 
repetiţia (răzgândi, reface), prefixe ce ajută la formarea antonimului cuvântului de 
bază (dezlega, anormal, descâlci), prefixe cu sens de 

superlativ(hipercorect, arhiplin, ultradezvoltat, extrafin), prefixe ce arată 
ordinea(antemeridian, postbelic, prestabilit) etc. 


Dubla prefixare are loc atunci când în faţa rădăcinii apar două prefixe consecutive, 
formându-se astfel un cuvânt nou. 


Exemple: reînfrunzi, dezincrimina 

Prefixoidele (denumite şi „elemente savante de compunere”) sunt înzestrate cu înţeles, fiind, 
la origine, cuvinte cu sens deplin (precum „aero”- referitor la aer, aviaţie; „biblio”- referitor 
la cărți). Prefixoidele sunt adesea confundate cu prefixele, aceasta reprezentând o eroare. 
Deşi prefixoidele sunt şi ele elemente de compunere a cuvintelor, ele nu sunt prefixe. 


Exemple: aerodinamic, bibliografic, geopolitic, biodegradare 


2. Derivarea cu sufixe 


Sufixele sunt sunetele (sau grupurile de sunete) care se adaugă după rădăcină în vederea 
formării unui cuvânt nou. Sufixele pot fi clasificate în funcție de doi factori: 


e Din punct de vedere semantic (oferă sensuri noi cuvintelor derivate): 
sufixe diminutivale (fluturaş, fețișoară), augmentative (păsăroi, copilandru), pentru 
denumirea unei colectivități (tinerime, păienjeniş), pentru denumirea unei 
însuşiri (punctat, anual), a unei noțiuni abstracte(bunătate, iscusinţă) etc. 

e Din punct de vedere morfologic (anumite sufixe corespund în mod deosebit unor 
părți de vorbire): substantivale (librar, legământ, răutate, 
dulceaţă), adjectivale (buclucaş, tolerabil, arămiu, unsuros), adverbiale(făţiş, 
frățeşte), verbale (ciocăni, ironiza). 


3. Derivarea parasintetică 


Derivatele parasintetice sunt cuvintele în a căror compoziție se află atât un sufix, cât şi un 
prefix. 


Exemple: intolerabil, rediscutat, desensibilizat 


La derivarea parasintetică sunt adăugate prefixe şi sufixe în mod simultan la rădăcina unui 
cuvânt de bază. 


3. Compunerea 


Compunerea este un mijloc intern de îmbogăţire a vocabularului, prin intermediul căruia 
două sau mai multe cuvinte sunt alăturate, generând astfel un cuvânt nou. În general, 
termenii incluşi în compunerea celui nou își pierd sensul iniţial. 
Există trei modalităţi principale de realizare a compunerii: 

a. Prin alăturare (simplă sau cu cratimă) 
Exemple: propriu-zis, viță-de-vie, Valea Prahovei, liber-profesionist 


b. Prin contopire 


Exemple: binevenit (bine + venit), scurtcircuit 


c. Prin abreviere (fie doar iniţiale, fie inițiale şi cuvinte) 
Exemple: C.A.S., C.F.R., ASIROM, ROMPRES, S.R.L. 


4. Schimbarea valorii gramaticale (conversiunea) 


Schimbarea valorii gramaticale (sau schimbarea categoriei gramaticale), denumită și 
conversiune, este o modalitate internă de îmbogățire a vocabularului care duce la formarea 
de cuvinte noi prin realizarea tranziţiei de la o parte de vorbire la alta. Aceasta se realizează 
fără a se schimba forma inițială a cuvântului. 


a. Substantivul poate deveni: 


e Adverb: Noaptea de iarnă este geroasă. (substantiv), Noaptea, bufniţele vânează. 
(adverb) 

e  Prepoziţie: Graţia balerinelor m-a impresionat. (substantiv); Am 
reuşit grație competenţei profesorului. (prepoziţie) 

e Adjectiv (rar): Bărbatul priveşte pe fereastră. (substantiv); „Zoe, fii bărbată 
(adjectiv) 


p> 


b. Adjectivul poate deveni: 

e Substantiv (prin articulare cu articol hotărât, nehotărât sau 
demonstrativ): Leneșul mai mult aleargă”. (substantiv); Băiatul este leneş. (adjectiv) 

e Adverb (în cazul în care determină un verb): Fata cască leneş în timpul orei de 
matematică. (adverb) 

c. Pronumele personal poate deveni: 

e Substantiv (când pronumele este la persoana I, singular, caz nominativ, poate deveni 
substantiv prin articulare cu articol hotărât): Eu merg la plimbare. 
(pronume); Eul liric îşi exprimă sentimentele în mod direct. (substantiv) 

e  Pronume reflexiv: Centura de siguranță mă apasă pe piept. (pronume personal); 


Eu mă duc la şcoală. (pronume reflexiv) 


d. Anumite pronume nehotărâte, reflexive sau negative pot deveni substantive (prin 
articulare): 


Efortul ei a reprezentat un nimic pentru membrii juriului. 
In sinea lui, ştie că are dreptate. 


e. Pronumele demonstrative, interogative, posesive, relative, nehotărâte, negative şi 
de întărire pot deveni adjective pronominale: 


Ai găsit hainele mele? (adjectiv pronominal posesiv) 
Fiecare om apreciază empatia. (adjectiv pronominal nehotărât) 


Cărţile acestea s-au vândut repede. (adjectiv pronominal demonstrativ) 


Ce carte te interesează cel mai mult? (adjectiv pronominal interogativ) 
L-am întrebat ce carte îl interesează cel mai mult. (adjectiv pronominal relativ) 
Ea însăși a decis cu ce se îmbracă. (adjectiv pronominal de întărire) 
Nicio sală de clasă nu a fost curățată. (adjectiv pronominal negativ) 
f. Prin articulare, numeralul poate deveni substantiv: 
Doiul primit ca pedeapsă pentru copiat a fost anulat. 
g. Verbul poate deveni: 


e Substantiv: Picratul este terapeutic. 
e Adjectiv: 


Melodia cântată a durat trei minute. (din participiu) 
Toamna, frunzele tremurânde ale copacilor se îngălbenesc şi cad. (din gerunziu) 


Adverb (din participiu): Dimineaţa plouă liniştit peste oraşul cenușiu. 


h. Adverbul poate deveni: 


e Substantiv: Răul odată făcut nu poate fi anulat. (prin articulare) 
e  Prepoziţie: Mi-am dat seama care este răspunsul înaintea celorlalți. 
e Adjectiv: Se spune despre el că este un bărbat bine. 


i.  Interjecţia poate deveni substantiv: 
Va avea de trecut multe hopuri până să-şi atingă scopurile. 


5. Împrumuturile 


Împrumutul lexical se defineşte ca fiind procedeul extern de îmbogăţire a vocabularului care 
presupune preluarea unor termeni sau expresii din alte limbi. Aceşti termeni pot fi preluaţi 
fie pe cale orală (ca rezultat al contactului dintre vorbitorii a două sau mai multe limbi), fie 
pe cale cultă (datorită influențelor culturale). Împrumuturile pot fi: 


a. Vechi — au apărut în limba română între secolul al VI-lea şi cel de-al XVIII-lea, 
provenind din limbile cu care româna a avut contact în perioada respectivă 
(maghiara, turca, greaca, slava). 

b. Împrumuturi din limba slavă: pătrunse atât pe cale orală (boier, ceas, veac, drag, 
treaz, vesel, mândru), cât şi cultă (stareţ, apostol, cădelniţă, episcop, voievod) 

c. Împrumuturi din limba maghiară: în timp ce unele s-au răspândit doar la nivel 
regional (Transilvania, Banat: imaş, bolând), altele au devenit parte a vocabularului 
general (belşug, gazdă, uriaș, neam, meşter, plăcintă) 

d. Împrumuturi din limba turcă: cafea, halva, baclava, sarma, pilaf, telemea, dușman, 
haide, catifea 

e. Împrumuturi din limba greacă: taifas, tipografie, plicticos, caligrafie 


b. Noi: s-au realizat în ultimele două secole din limbile vestice: italiana, germana, 
latina, franceza, engleza 

c. Împrumuturi din latina savantă: curriculum, excepție, litere, pictură, rege 

d. Împrumuturi din limba italiană: spaghete, campion, ancoră, flaut, mandolinp, 
solfegiu 

e. Împrumuturi din limba germană: şpaiț, bliţ, rucsac, boiler, abțibild 

f. Împrumuturi din limba franceză (cele mai numeroase): brevet, buchet, cazier, volan, 
umor, evaziv, manevră, remiză, crimă 


6. Pleonasmul 


Pleonasmul este o greşeală de exprimare care constă în alăturarea a doi termeni cu aceeaşi 
semnificație (sau semnificații asemănătoare): a urca sus, a cădea josetc. Cu toate acestea, 
există pleonasme admise în limba română (de exemplu, „ani de zile”, „mujdei de usturoi”). 
In general, însă, pleonasmele sunt inadmisibile din punct de vedere lingvistic: 
a. In cazul repetării evidente a unor forme apropiate ca sens: fapt ce a făcut, averse de 
ploaie, caligrafie frumoasă 
b. În cazul în care sinonimele ce exprimă o idee sunt alăturate: a conlucra împreună, a 
dăinui etern 


c. In cazul în care este repetat sensul unui prefix (sau prefixoid) printr-un termen 
determinant cu acelaşi sens: a repetat iar, a revenit din nou, a rescris iar. 


7. Paronimele 


Paronimele sunt cuvinte cu forme aproape identice, dar sensuri diferite. Este recomandabil 
să cunoaştem astfel de cazuri, întrucât adesea apar confuzii. De exemplu, cuvântul mai des 
întâlnit se foloseşte în locul celui mai puţin popular (ex. albastru şi alabastru). 

Exemple: 

actual (existent, care se petrece în momentul de faţă) — actuar (expert în calcule statistice) 


adagio (în tempo lent) — adagiu (maximă, aforism) 


balansoar (fotoliu, scaun care se balansează pe două tălpi curbate) — balansor (piesă care 
reglează prin oscilațiile ei mişcarea unui mecanism) 


catran (lichid vâscos de culoare închisă, obţinut prin distilarea petrolului, a cărbunilor sau a 
lemnului) — catren (strofă sau poezie formată din patru versuri) 


literal (literă cu literă, textual) — literar (legat de literatură) 


8. Omonimele (omofone și omografe) 


Omonimele sunt cuvinte cu formă identică, dar înțelesuri complet diferite. 
11 


Exemplu: 

Incendiul s-a extins pe suprafaţa unui acru de pământ. (unitate de măsură pentru suprafeţe) 
Lămâia are gust foarte acru. (acid, astringent) 

Odată cu vârsta, el a devenit un om acru şi ursuz. (antipatic) 

Omonimele a căror formă scrisă este identică se numesc omografe, în timp ce acelea care se 
pronunţă la fel, fiind compuse din aceleaşi sunete (și la care accentul nu diferă) se 

numesc omofone. 


Exemple de omografe: 


colonie (unitate administrativ-teritorială creată, în scopuri comerciale sau strategice, de 
anumite popoare pe teritorii străine) — colonie(produs cosmetic lichid parfumat) 


iimbrele (substantiv articulat: suprafaţă întunecată generată de un corp care blochează 
lumina directă) — umbrele (obiect care apără de ploaie sau de razele solare) 


Exemple de omofone: 
lar — i-ar: Toamna a venit iar. (exprimă repetiţia) 


I-ar povesti cele întâmplate dacă l-ar asculta. (pronume + verb, a căror pronunție alăturată 
este marcată de cratimă) 


Mai — m-ai: M-ai căutat, dar eram plecat. 
Colega mea s-a născut în luna mai. 
Omonimele pot fi de trei feluri: 


1. Lexicale 


e Totale (au forme flexionare identice) 
galerie — galerii 
Cârtiţa sapă galerii, utilizându-le drept adăpost. 
Am vizitat mai multe galerii de artă. 

e  Parţiale (nu au forme flexionare identice) 
gol — goi — goluri 
Toamna, frunzele cad, lăsând copacii goi. 


Echipa mea preferată a înscris multe goluri la meci. 

2. Lexico-gramaticale 


Aceste omonime sunt rezultate ale tranziţiei unui cuvânt de la o parte de vorbire la alta, fără 


a se modifica forma morfologică a acestuia. 

Exemple: 

Este absolut inadmisibil comportamentul tău. (adjectiv) 
Filosoful se află în căutarea absolutului. (substantiv) 
Voievodul era un om bun şi drept. (adjectiv) 

Este dreptul meu să fiu informat. (substantiv) 


3. Morfologice 


Omonimele morfologice (numite și omoforme) sunt forme identice ale unor cuvinte ce 
aparțin unor părți de vorbire distincte. 


Exemple: 

Când sunt vesel îmi place să fluier. (verb, pers. I, singular) 

Am învăţat să cânt la fluier. (substantiv) 

Este o zi frumoasă de vară cu cer albastru, senin. (substantiv) 

Nu cer oamenilor ceea ce nu pot oferi eu însumi. (verb, persoana I, singular) 
Port o rochie roşie. (verb) 

La spectacol au dansat tineri îmbrăcaţi în port popular. (substantiv) 

Vaporul a plecat din port. (substantiv) 

România este un stat unitar şi indivizibil. (substantiv) 

A stat toată ziua degeaba. (verb) 


9. Sinonimele 


Sinonimele sunt cuvinte ale căror forme diferă, dar care au înţelesuri identice (sau aproape 


identice). Un cuvânt poate avea unul sau mai multe sinonime, iar cele două categorii 
principale de sinonime sunt următoarele: 

a. Sinonime totale 
Această categorie cuprinde sinonimele mai puține la număr. Cea mai bună modalitate de a 
identifica astfel de sinonime este echivalarea unui termen vechi (sau popular) cu unul literar, 
adesea de tip tehnico-ştiințific. 
Exemple: 
inimă — cord 
roşie — părădaisă 
cartofi — barabule 
popor — norod 
copilăresc - infantil 

b. Sinonime parţiale 
Aceste sinonime sunt cel mai des întâlnite, iar în această categorie sunt incluse şi perechile 
de cuvinte arhaice şi noi. Nu se realizează, în această situație, echivalarea totală a termenilor 
seriei sinonimice, optându-se adesea pentru unul dintre ele, alegerea depinzând de contextul 
în care utilizăm cuvântul respectiv. Atât sinonimul, cât şi cuvântul cu care acesta este 
echivalat, trebuie să fie aceeaşi parte de vorbire. 
Exemple: 
plictisitor — fad, insipid, anost, nesărat, monoton 
clar - desluşit, distinct, evident, lămurit, limpede, precis 


modern - actual, contemporan, nou, recent 


credinţă - asigurare, chezășie, concesiune, credit, crez, datorie, garanție, încredere, 
logodnă 


taină - ascunzătoare, ascunziș, cotlon, minune, miracol 


O relaţie de sinonimie poate exista și între două expresii, precum şi între o expresie și un 
cuvânt. 


Exemple: 
a da cu băţu-n baltă — a o sfecli - a eșua, a greşi 
a o lua razna — a o lua pe ulei — a înnebuni 


a tăia frunze la câini — a pierde vremea — a lenevi 


14 


10. Antonimele 


Antonimele sunt cuvinte cu forme diferite, ale căror înţelesuri sunt opuse unul faţă de 
celălalt. Relația de antonimie se poate realiza şi prin intermediul prefixelor. 


Exemple: 

a lega — a dezlega 

a confirma — a infirma 

făcut — desfăcut 

Antonimele trebuie să aparţină aceleiași părți de vorbire (de exemplu, un adjectiv nu poate 
fi antonimul unui substantiv). Deşi unor cuvinte li se pot adăuga prefixe, aceasta nu 
înseamnă că ele devin automat antonimele cuvintelor în forma lor fără prefixe (de 
exemplu, bun şi nebun nu sunt antonime). 

Alte exemple: 

SUS — JOS 

tare — moale 

încet — repede 

ud — uscat 


vesel - trist 


11. Polisemia 


Polisemia (sau polisemantismul) este capacitatea unui cuvânt de a avea mai multe înţelesuri, 
sau de a indica însuşirea semantică pe care o au în comun mai multe obiecte. In alte cuvinte, 
termenii polisemantici au aceeaşi formă, înțelesuri diferite, dar nu sunt ominime, întrucât 
derivă dintr-un sens primar, la care se adaugă înțelesurile secundare. 

Exemple: 

Mă doare spatele. 

Un artist de succes are în spate o întreagă echipă. 

Furculiţa a căzut de pe masă. 

Copiii au întârziat la masă. 


Astăzi am luat nota zece la examen. 


Cântărețul nu a atins nota cea înaltă la concert. 

12. Unităţi frazeologice 
1. Arhaismele 


Arhaismele sunt cuvintele, grupurile de cuvinte și formele învechite, care fie nu se mai 
utilizează deloc în prezent, fie se folosesc foarte rar. Cauzele care au condus la învechirea 
termenilor sunt: dispariţia obiectelor, îndeletnicirilor sau a instituţiilor denumite de aceştia, 
înlocuirea unor cuvinte arhaice cu neologisme, inflexibilitatea lor (imposibilitatea derivării 
sau a compunerii şi astfel, a generării de noi cuvinte şi înțelesuri), precum şi preferința 
generală pentru sinonimele acestora. 

Arhaismele se împart în patru mari categorii: 

a. Arhaismele fonetice: categoria cu exemplele cele mai numeroase. Aceasta cuprinde 
forme învechite, dispărute (sau păstrate doar la nivel regional) ale unor termeni de uz 
general şi actual. 

Exemple: 

a împle = a umple 
slută = urâtă 

căldare = cazan 

a molări = a fotografia 


b. Arhaismele lexicale 


Această categorie cuprinde un număr mare de termeni care denumesc funcţii, îndeletniciri 
ranguri, acţiuni și obiecte ce aparţin unor timpuri trecute. 


Exemple: 


vornic = înalt dregător, parte a Sfatului domnesc, responsabil de supravegherea Curţii, 
precum şi de conducerea afacerilor interne ale ţării de are aparținea 


postelnic = titlu oferit unui mare boier, parte a Sfatului domnesc, care se ocupa de camera 
de dormit a domnitorului, precum şi de organizarea audienţelor cu acesta 


agie = poliţie 

Anumite arhaisme se păstrează doar sub forma unor expresii sau locuţiuni. 
Exemple: 

a face hatârul (cuiva) = a face cuiva pe plac 

a munci pe brânci = a munci din greu 

a veni (cuiva) de hac (origine turcească) = a învinge, a „pune la punct” (pe cineva) 
c. Arhaismele gramaticale 


Aceste arhaisme nu sunt numeroase, categoria fiind formată din arhaisme morfologice şi 
sintactice (ca urmare a unor reguli gramaticale trecute ce diferă de cele din prezent): 


Pluralul vechi: 


e Cu terminația „-e”: aripe, fântâne 
e Cu terminația „-uri”: palaturi, visuri 
e Forme de singular neutru terminat în „-iu”: trădătoriu, mâncătoriu 
e Forme cu caz vocativ şi gen masculin terminate în „-e”: meșştere, printe 
e Diverse forme ale pronumelor demonstrative: cela (acela), aceştii (aceşti) 
d. Arhaisme semantice 
Acest grup de arhaisme cuprinde termenii care există în continuare în limba română, dar și- 
au schimbat sensul de-a lungul timpului. Aşadar, nu cuvântul în sine, ci sensul acestuia s-a 
pierdut de-a lungul timpului. 
Exemple: 
carte (se utiliza în trecut cu sensul de „scrisoare”) 
limbă (sensul trecut este acela de „grai”) 
mândru (înainte însemna „înțelept”) 


om (cu sens de „bărbat”) 


2. Regionalismele 


Regionalismele sunt termenii (şi formele acestora) caracteristici unei anumite zone 
geografice. In funcție de nivelul lingvistic la care acestea se manifestă, regionalismele pot 
fi: 

a. Regionalisme fonetice (forme cu circulație restrânsă a unor termeni general uzuali) 


Exemple: chişior (picior), sătătace (sănătate), deșt (deget) 


b. Regionalisme gramaticale (cuprind forme gramaticale caracteristice unei anumite 
regiuni geografice) 


Exemple: 


oi lucra (formă a viitorului „voi lucra”) — Moldova 
mâncă (în loc de „mănâncă”), „mere” (în loc de „merge”) — Transilvania 

c. Regionalisme lexicale (termeni cu circulaţie limitată la o zonă geografică specifică) 
Exemple: 


Moldovenisme — barabule (cartofi), curechi (varză), omăt (zăpadă) 
Ardelenisme — porodici (roşii), parapleu (umbrelă) 


d. Regionalisme semantice (sensuri diferite ale aceluiași cuvânt, organizate în funcție 
de aria lor dialectală) 


Exemple: 
„ginere” = „mire” (în sudul ţării) 
„deloc” (sau „dăloc”) = „numaidecât”, „imediat” (în Banat) 


3. Neologismele 


Neologismele sunt cuvintele împrumutate relativ recent din alte limbi de către vorbitorii 
limbii române. 


Exemple: 

Împrumuturi din limba latină (latină savantă): ager, colocviu, curriculum, capabil 
Împrumuturi din limba franceză: economic, frază, sufleu, recensământ, turnant, 
guvernamental 

Împrumuturi din limba germană: boiler, prodecan, sortiment 

Împrumuturi din limba italiană: capodoperă, tempo, incognito, realmente, adagio, agenţie 
Împrumuturi din limba engleză: computer, baschet, ofsaid, meci, scor 


4. Familia lexicală 


Familia lexicală cuprinde totalitatea cuvintelor înrudite ca sens, care au același radical și 
pornesc de la același cuvânt de bază. În general, o familie completă de cuvinte cuprinde: 
cuvântul de bază (termenul de la care se porneşte în construirea familiei), radicalul 
(elementul comun întâlnit la cuvintele membre ale familiei; poate fi sau nu identic cu 
termenul de bază) şi cuvintele derivate. 

a. Cuvântul de bază 


Exemple: 


bun — bună, bunicică, bunătate, îmbunătăţire 
nou — nout, noutate, înnoit 


b. Radicalul 


Exemple: 

linie — liniar, aliniat 
cred — credință, credul, încredere 


c. Cuvintele derivate 


Acestea sunt cuvintele formate prin adăugarea de prefixe sau sufixe la cuvântul de bază, 
generând astfel un cuvânt nou. 


Exemplu: a lega — dezlega, legământ, legătură 
5. Câmpul lexico-semantic 


Câmpul lexico-semantic cuprinde totalitatea cuvintelor care aparțin unei arii semantice 
unitare. În alte cuvinte, el însumează termenii care aparţin aceluiaşi domeniu, dar ale căror 
trăsături de sens diferă. Spre deosebire de familia lexicală, câmpul lexico-semantic reuneşte 
un număr mai mare de termeni, întrucât mecanismul de asociere este mult mai permisiv. 


De exemplu, se pot construi câmpuri semantice cu ajutorul unor cuvinte ce denumesc: 


a. Fenomene ale naturii: furtună, fulger, tornadă, tunet, uragan, ploaie, viscol etc. 
b. Culori: roşu, verde, albastru, roz, violet etc. 
c. Plante etc. 


În mod paradoxal, asocierea dintre acești termeni în cadrul câmpurilor lexicale ne ajută să 
observăm mai bine diferenţele dintre semnificațiile lor. De exemplu, deşi „tornadă” și 
„uragan” sunt ambele fenomene ale naturii, ele denumesc fenomene diferite (uraganul se 
formează pe apă, în timp ce tornada, pe uscat etc.). 


6. Tautologia 
Tautologia este o greşeală de exprimare ce constă în reluarea inutilă a unei idei exprimate 
prin aceleaşi cuvinte. Spre deosebire de pleonasm (eroare care se manifestă mai subtil decât 
tautologia), această greșeală presupune repetarea acelorași termeni în cadrul unui enunţ. 
Exemple: „urmează următorul invitat”, „a rămas şi n-a plecat”, „averse scurte de ploaie”. 
In cadrul exprimărilor sentenţioase există şi o falsă tautologie, prin intermediul căreia se 
evidențiază caracteristicile unui concept sau pe cele ale unei idei. In acest caz, repetarea 
cuvântului se realizează în mod intenționat, având astfel un efect de intensificare. 


Tautologiile care au rol de mijloace stilistice sunt, în general, admise. 


Exemple: „bărbatul tot bărbat”, „legea-i lege pentru toţi”, „există oameni şi oameni”, 
„datoria e datorie”, „Să vă fie casa casă, să vă fie masa masă” („Pluguşorul”). 

Cuprins 


Morfologie 


Morfologia şi părţile de vorbire 


Părți de vorbire flexibile 


o Substantivul 
Articolul 
Adjectivul 
Pronumele 
Numeralul 

o Verbul 


0 9 e E, 


Părți de vorbire neflexibile 


1. Morfologia și părţile de vorbire 


Morfologia este acea parte a gramaticii care se ocupă de studiul regulilor de formare a 


cuvintelor, în special de studiul părților de vorbire. 


Părţile de vorbire sunt cuvinte sau locuţiuni care se grupează în funcție de sensul lor 
lexical fundamental şi după caracteristicile morfologice şi sintactice. ele pot fi clasificate în 
părți de vorbire flexibile şi părți de vorbire neflexibile. 


2. Părţi de vorbire flexibile - îşi modifică forma în vorbire 


e Substantivul 


Substantive proprii 
Substantive comune 
Substantive simple 


Substantive compuse 
e Articolul 


Articol hotărât 
Articol nehotărât 


Articol posesiv 
Articol demonstrativ 
e Adjectivul 


Adjective simple 
Adjective compuse 
Adjective variabile 


Adjective invariabile 


Italia, Ion Luca Caragiale, Venus 
apa, casa, flori 
alimente, băutură, haine 


cal-de-mare, carte de credit, untdelemn, Mircea cel Bătrân 


l,a, e,i 


„un”, „O”, „nişte”(caz nominativ, acuzativ) „unui”, „unei”, 
„unor” (caz genitiv, dativ) 


al, ai, a, ale, alor 


cel, cea, cei, cele, celui, celei, celor 


bun, rău, frumos, deştept 
multifuncțional, binemeritat 
roşu, verde, înalt 


grena, kaki, crem 

Adjective propriu-zise pătrat, oval, cinstit 
Adjective pronominale fratele meu, acel om 
e Pronumele 


Pronumele personal eu, tu, el, ea, voi 


Pronumele personal de politeţe dumneata, dumnealui, dumneavoastră 


Pronumele reflexiv mă, se, sine, îşi 

Pronumele de întărire însumi, însuţi, însele, înşivă 

Pronumele posesiv a mea, a ta, a noastră, a voastră 
Pronumele demonstrativ acesta, ăsta, aceea, acelaşi 

Pronumele interogativ ce?, cine?, care? 

Pronumele relativ ce, cine, care, ceea ce 

Pronumele negativ nimeni, nimic 

Pronumele nehotărât oricare, vreunul, unul, unii, cineva, altul 


«+ Numeralul 


Numeral cardinal trei, cinci, opt, zece, douăzeci 
Numeral ordinal al treilea, al zecelea, al treisprezecelea 
Numeral simplu unu, doi, trei 
Numeral compus patruzeci, unsprezece 

e Verbul 
Verb personal a citi, a dormi, a bea 
Verb impersonal a ploua, a ninge, a viscoli, a tuna 


Verb unipersonal a lătra, a necheza, a se întâmpla 


Verb tranzitiv (permit asocierea cu un complement direct: a mânca, a suna, a citi) 
Verb intranzitiv a merge, a alerga, a sta, a exista 

Verb regulat a dormi, a ridica, a rupe 

Verb neregulat a avea, a da, a sta, a fi 

Verb defectiv a deceda, a divide, a transcede 

Verb auxiliar a avea, a vrea, a fi 

Verb predicativ verbele la moduri predicative 

Verb copulativ a deveni, a ajunge, a fi 


3. Părţi de vorbire neflexibile - nu îşi modifică forma în vorbire 


Adverbul: aşa, după-amiază, târziu, acolo, departe; 
Prepoziția: pe, de pe, la, în afară de, în caz de; 
Conjuncţia: dar, iar, însă, încât, fiindcă, deoarece; 
Interjecţia: vai!, of!, tic-tac!, miau!, ham!; 


Substantivul 
Cuprins 
Genurile substantivelor 
Numărul substantivelor 
Cazurile substantivelor 
Declinarea substantivelor 


Funcţiile sintactice ale substantivelor 


Substantivul este partea de vorbire flexibilă ce denumește: fiinţe, obiecte, fenomene ale 
naturii, sentimente, stări sufleteşti, precum şi unele noţiuni abstracte. 


Acesta este o parte de vorbire principală, care poate fi înlocuit de pronume (o altă parte de 
vorbire) şi poate fi: 


a. Propriu: se utilizează pentru nume de persoane, localităţi şi alte repere geografice, 
nume de instituţii şi alte asemenea denumiri, scrise întotdeauna cu majusculă 
(indiferent de poziţia ocupată în cadrul propoziției). 


Exemplu: Andreea a plecat într-o călătorie lungă prin Europa. 


b. Comun: denumeşte obiecte de acelaşi fel şi se scrie cu literă mică (cu excepția 
cazului în care se află la începutul unei propoziţii). 


Exemplu: Produsele vândute în piață sunt numeroase: fructe, legume, produse lactate şi 
carne. 


În funcţie de forma substantivului, acesta poate fi: 

a. Simplu: se constituie dintr-un singur cuvânt 
Exemplu: pisică, şcoală, carte 

b. Compus: se constituie din două sau mai multe cuvinte 
Exemplu: pisică-de-mare, Piatra Neamţ, Câmpulung Muscel 


Genurile substantivelor 


Substantivele pot avea unul din trei genuri: 
a. Feminin 

Exemple: fată (o fată — două fete), masă (o masă — două mese) 
b. Masculin 


Exemple: băiat (un băiat — doi băieți), câine (un câine — doi câini) 

c. Neutru 
Exemple: scaun (un scaun — două scaune), pahar (un pahar — două pahare) 


Numărul substantivelor 


Poate fi: 

a. singular (denumeşte un singur element) 
Exemple: fruct, lemn, animal, lucru etc. 

b. plural (denumeşte două sau mai multe elemente) 
Exemple: fructe, lemne, animale, lucruri etc. 
Există şi substantive defective de număr (au numai formă de singular sau plural). 
Exemple de substantive defective de plural: lapte, miere, vată, cinste, curaj, foame. 
Exemple de substantive defective de singular: şale, zori, Mircești, Carpați 


Cazurile substantivelor 


In limba română, substantivele pot avea unul din cinci cazuri: 
a. Nominativ 


In acest caz, substantivul va răspunde la întrebările: „cine? ”, „ce? ” şi „care? "Funcţiile 
sintactice îndeplinite pot fi acelea de: subiect, nume predicativ şi atribut. 


Exemplu: Zăpada cade neîncetat. (caz nominativ, subiect) — Ce cade neîncetat? 

b. Acuzativ 
Substantivul în cazul acuzativ răspunde la următoarele întrebări: ce?, pe cine?, pe ce?, cu 
cine?, cu ce?, la cine?, la ce?, despre cine?, despre ce?, lângă cine?, lângă ce?, de la cine?, 
de la ce?, unde?, de unde?, până unde?, când?, cum?, care?, ce fel de? 
Funcţiile sintactice îndeplinite de substantivele în cazul acuzativ pot fi acelea 
de: complement direct, complement indirect, complement de agent, atribut 
substantival prepoziţional, nume predicativ, complement circumstanţial de loc, 
complement circumstantial de timp, complement circumstanţial de mod, precum și 
complement circumstantial de scop. 
Exemple: 


Am văzut-o pe Ioana la magazin. (complement direct, caz acuzativ) — Pe cine am văzut? 


Cadoul este pentru Bogdan. (nume predicativ, caz acuzativ) — Pentru cine este cadoul? 

Pentru cazul acuzativ există prepoziții specifice, care ajută la recunoaşterea mai uşoară a 
cazului, în funcție de prepoziţia care însotește substantivul. De obicei, aceste prepoziţii se 
regăsesc şi în întrebările (mai sus menţionate) ce corespund acuzativului. 


Exemple de prepoziţii: pentru, la, despre, de la 
c. Genitiv 


In cazul genitiv, substantivul răspunde la întrebările: „al cui? a cui? ai cui? ale 
cui? ”. Acestui caz îi corespunde o marcă gramaticală: articolul posesiv (al, ai, a, ale). 


Tododată, un substantiv aflat în cazul genitiv poate îndeplini una dintre următoarele funcții 
sintactice: atribut substantival genitival, atribut substantival prepoziţional, atribut 
substantival apoziţional, nume predicativ, complement indirect, complement 
circumstantial de timp, complement circumstanţial de loc, complement circumstantial 
de mod, precum şi pe aceea de complement circumstanţial de scop. 


Exemple: 
Cartea Ancăi este interesantă. (atribut substantival genitival, caz genitiv) — A cui carte? 


Prietenii mă aşteaptă în spatele blocului. (complement circumstanţial de loc, caz genitiv) 
— In spatele cui? 


Observaţie: Substantivul se analizează, de regulă, împreună cu prepoziţia sau locuţiunea 
prepozițională. In cazul nostru, există un substantiv în cazul genitiv, însoţit de locuţiunea 
prepozițională specifică acestui caz: „în spatele”. 


Asemeni acuzativului, şi cazului genitiv îi corespund prepoziții specifice, care ajută la 
recunoaşterea mai uşoară a acestuia, în funcţie de prepoziţia care însoteşte substantivul. De 
obicei, aceste prepoziţii se regăsesc şi în întrebările ce corespund acuzativului. 

Exemple de prepoziții: asupra, împotriva, înaintea, înapoia 


d. Dativ 


Substantivele în cazul dativ determină un verb, răspunzând la întrebarea „cui? ”.Funcţiile 
sintactice îndeplinite de substantivele în cazul dativ pot fi acelea de: atribut substantival 
prepoziţional, atribut apoziţional., nume predicativ, complement indirect, complement 
circumstantial de mod, precum şi complement circumstanţial de cauză. 


Exemplu: I-am dat Laurei informațiile cerute. (complement indirect, cazul dativ) — Cui am 
dat informaţiile cerute? 


Cazul dativ are și el anumite prepoziții care îi corespund. Câteva exemple de prepoziţii 
specifice cazului dativ sunt: mulțumită, grație, potrivit, conform. 

e. Vocativ 
Substantivele la cazul vocativ nu îndeplinesc nicio funcție sintactică. Acestea pot exprima 
fie o chemare, o strigare sau o invocare. Astfel, se atrage atenția asupra intenţiei comunicării 
directe, despărțindu-se substantivul în vocativ de restul propoziției prin virgulă. De obicei, 
substantivele în cazul vocativ sunt nume proprii. 


Exemplu: Cristian, vino la masă! (caz vocativ, fără funcţie sintactică) 


Declinarea substantivelor 


Declinarea (sau flexiunea) substantivului reprezintă totalitatea formelor prin intermediul 
cărora se exprimă categoriile gramaticale ale acestei părți de vorbire. În limba română, 
declinarea substantivelor are loc numai cu ajutorul articolului substantival, astfel încât 
putem diferenţia între doud feluri de declinare: 


a. Cu articol hotărât 
b. Cu articol nehotărât 


Acestora li se adaugă trei modele de declinare: 
a. Declinarea substantivelor în genul feminin 
b. Declinarea substantivelor în genul masculin 
c. Declinarea substantivelor în genul neutru 


Exemple: 


un copil — substantiv în cazul nominativ, număr singular, gen masculin, însoţit de articolul 
nehotărât „un” 


copilul — substantiv în cazul nominativ, număr singular, gen masculin, articulat cu articolul 
hotârât „L” 


unor scaune — substantiv în cazul genitiv, număr plural, gen neutru, însoțit de articolul 
nehotărât „unor” 


nişte cireşe — substantiv în cazul acuzativ, număr plural, gen feminin, însoțit de articolul 
nehotărât „nişte” 


Funcţiile sintactice ale substantivelor 
Depinzând de cazurile acestuia, substantivul poate avea numeroase funcţii sintactice: 


a. Nominativ 


1. Subiect: Alina este fericită. 
2. Nume predicativ: Aceasta este Alina. 

N e 


E zi O 


zl caii albi aa 


Acuzativ 


Nume predicativ: Propoziția este despre Alina. 


. Complement direct (cu sau fără prepoziţie): Pe Alina o amuză filmul. Am 


vizionat filmul. 
Complement indirect: Am discutat despre Alina. 
Complement circumstanţial 


De mod: Am vorbit ca Alina. 

De loc: Mergem la Alina. 

De timp: Într-o dimineaţă am plecat la Alina. 
De agent: Povestea a fost scrisă de Alina. 


Atribut substantival prepoziţional: Povestea despre Alina mi-a trezit interesul. 
Genitiv 


Subiect: Ai mei s-au întâlnit cu nişte prieteni. 

Nume predicativ: Argumentele au fost contra Alinei. 
Atribut substantival genitival: Păpușa Alinei are părul blond. 
Complement circumstanţial 


De loc: Alina s-a mutat în spatele casei părinţilor ei. 
De timp: M-am trezit înaintea Alinei. 


Dativ 


Nume predicativ: Copilul devine asemenea Alinei. 

Complement indirect: I-am cumpărat Alinei o carte. 

Complement circumstanţial de mod: Copilul se comportă asemenea Alinei. 
Atribut substantival prepozițional: Presupunerile împotriva Alinei s-au dovedit 
valide. 

Articolul 


Articolul este o parte de vorbire flexibilă ce însoţeşte substantivul, neavând înţeles de sine 
stătător. Acesta nu are funcţie sintactică, fiind un instrument gramatical (ajută la declinarea 
substantivului) şi arată în ce măsură elementul denumit de substantiv este cunoscut 
emițătorului (vorbitorului). 


Articolul poate fi: 


a. Hotărât — este adăugat la finalul cuvântului, indicând cu exactitate obiectul denumit. 
Articolul hotărât poate fi: 
b. Hotârât propriu-zis 


Exemple: l a, e, i (cazul nominativ sau/şi acuzativ): copilul (plural: copiii), mama, muntele 


Articolul hotărât propriu-zis poate fi proclitic sau enclitic. Articolul enclitic se află la 
sfârşitul substantivului (floarea, copacul, plantele). 


Pentru a recunoaşte un articol hotărât proclitic, trebuie sa ne identificăm situaţiile în care un 
articol hotărât aflat la finalul cuvântului ajunge în faţa acestuia. 


Exemplu: lui Carmen - „lui” este articol hotărât proclitic, întrucât nu este corectă formularea 
de tip „Carmenei”. Astfel, articolul nu poate fi poziţionat la sfârșitul cuvântului, așa cum 
indică regula în cazul articolului hotărât. Aşezându-l în fața substantivului, acesta va deveni 
articol hotărât proclitic. 


e  Posesiv (genitival): al, ai, a, ale, alor 
Acest tip de articol se poziţionează inaintea unui substantiv sau a unui pronume în cazul 
genitiv. De asemenea, el face parte din forma finală a pronumelui posesiv, precum şi din cea 
a numeralului ordinal. 
Articolul posesiv plasat înaintea unui substantiv sau a unui pronume cu funcția sintactică de 
atribut se acordă în gen şi număr nu cu substantivul sau pronumele in genitiv, ci cu 
substantivul determinat 
Exemple: 
soră a băiatului — surori ale băieților 
frate al colegei — frați ai colegelor 


e  Demonstrativ (adjectival): cel, cea, cei, cele, celui, celei, celor 


Articolul demonstrativ stă lângă un adjectiv sau numeral și marchează legătura dintre 


acestea şi substantivul determinat. Se numeşte şi „adjectival”, întrucât întăreşte ideea 
exprimată printr-un adjectiv (ex. „fata cea frumoasă”). 


Acest tip de articol se acordă în gen, număr și caz cu substantivul determinat de adjectivul 
(sau de numeralul) lângă care este poziționat. 

Exemplu: 
prietenul cel loial 
prietenului celui loial 


b. Nehotărât — stă înaintea substantivului, indicând faptul că elementul denumit este 
necunoscut, nedeterminat cu exactitate. 


Exemple: „un”, 0”, „nişte”(caz nominativ, acuzativ) „unui”, „unei”, „unor” (caz 
genitiv, dativ) 


Un copac, nişte copaci 
O floare, nişte flori 
Unui copac, unor copac 


Unei flori, unor flori 

Adjectivul 
Adjectivul este o parte de vorbire flexibilă a cărei principală caracteristică este aceea că 
indică o însușire a unui obiect. Așadar, acesta apare însoțit de un substantiv, pe care îl 
determină şi cu care se acordă în gen, număr şi caz. Când nu se află lângă substantivul 
determinat, adjectivul este legat de acesta prin articolul demonstrativ (exemplu: fata cea 
frumoasă). 
Cuprins 
Clasificare adjective 
Acordul adjectivului cu substantivul 
Gradele de comparaţie ale adjectivului 


Funcţiile sintactice ale adjectivului 


Clasificare adjective - Adjectivele se pot clasifica: 


1. După declinare 
Astfel, există adjective: 


a. Variabile: își schimbă forma în funcție de gen, număr şi caz (exemplu: puternic, 
puternică, puternici, puternice) 


e Variabile cu două terminaţii: când sunt la nr. singular, au o formă pentru genul 
masculin şi altă formă pentru genul feminin. 


Adjectivele variabile prezintă şi forme flexionare. Numărul de forme flexionare se 


determină prin verificarea terminațiilor adjectivelor aflate atât la numărul singular, cât şi la 


plural, respectiv la genul feminin şi cel masculin. 

Exemple: 

alb - albă - albi - albe: adjectiv variabil cu 2 terminații şi 4 forme flexionare 

verde - verde - verzi - verzi: adjectiv variabil cu o terminație și două forme flexionare 
mic - mică - mici - mici: adjectiv variabil cu două terminaţii şi trei forme flexionare 


e Variabile cu o terminaţie: când sunt la nr. singular, au aceeași formă pentru 
genurile masculin și feminin. 


Exemple: verde, mare, subțire 
câine mare — pisică mare 
material subțire — bluză subțire 


Formele flexionare ale adjectivului variabil 


In funcție de genul, numărul şi cazul acestora, adjectivele variabile pot avea: 

+ 4 forme flexionare 


Din această categorie fac parte majoritatea adjectivelor propriu-zise, cu precădere cele 
participiale sau gerunziale. 


Exemplu: inteligent - inteligentă - inteligenţi - inteligente 


e 3 forme flexionare 


Adjectivele cu trei forme flexionare se termină, de obicei, în consoanele „-c” şi „-g” sau se 

derivează cu sufixele „-tor”, „-esc”, „-iu” (ex. ascultător, cavaleresc, purpuriu). Aceste 
adjective realizează forme comune de gen, număr şi caz. 


Exemplu: cenușiu - cenușie - cenușii - cenușii 
e 2 forme flexionare (au forme comune de număr la ambele genuri) 


Această categorie include adjectivele terminate în „-e” (ex. tulbure), într-o consoană 
palatală (ex. vechi) sau în diftong (ex. a/băstrui). 


Exemplu: limpede - limpede - limpezi - limpezi 


b. Invariabile: rămân la aceeaşi formă, indiferent de gen, număr şi caz. De obicei, 
aceste adjective sunt împrumutate din limbi străine. 


Exemple: gri, bordo, dulce, precoce, vivace 
2. După origine, adjectivele se împart în următoarele categorii: 
a. Adjective propriu-zise 
Exemple: frumos, colorat, bun, interesant, amar 
b. Adjective pronominale: provin din pronumele care determină substantivul şi se 
împart în: 
e Adjective demonstrative 
Exemple: copilul acesta, eleva cealaltă 
e Adjective nehotărâte 
Exemple: unele fete, fiecare copil 
e Adjective posesive 
Exemple: prietenul meu, copiii lor, vecinii noştri 
e Adjective negative 


Exemple: niciun om, nicio lucrare 

e Adjective de întărire 
Exemple: profesorul însuși, eleva însăşi 
e Adjective relative 
Mă întreb/ ce emisiune te interesează. 
e Adjective interogative 
Exemplu: Care țară din lume nu are o istorie tumultoasă? 
3. După structură 
a. Adjective simple 
Aceste adjective sunt formate dintr-un singur cuvânt. 
Exemple: rău, sănătos, acru, fascinant, inteligent 
b. Adjective compuse 
e Adjective compuse scrise cu cratimă 


Exemple: adjectiv + adjectiv (alb-negru, ştiințifico-fantastic), adverb + adjectiv (rău- 
platnic, sus-pus) 


e Adjective compuse scrise într-un singur cuvânt 
Exemple: adverb + adjectiv (binemeritat, răufăcător, binevenit), a + tot + adjectiv 
(atotştiutor, atotfăcător), ne + mai + adjectiv (nemaiauzit, nemaipomenit), precum şi 
adjective constituite din elemente de compunere lipsite de sens de sine stătător şi un 
adjectiv simplu (semiînchis, bianual, multidezvoltat) 
e  Locuţiuni adjectivale 
Locuţiunile adjectivale reprezintă o grupare formată din două sau mai multe cuvinte care, 
împreună, au valoarea unui adjectiv şi se comportă ca un adjectiv. Acestea pot fi însoțite de 
articolul demonstrativ (omul cel cu carte) şi pot avea grade de comparaţie (culoarea mai 
bătătoare la ochi). 
Exemple: de bună credință, bătut în cap, cu scaun la cap 
Acordul adjectivului cu substantivul 
Adjectivul se va acorda în mod obligatoriu în gen, număr şi caz cu substantivul sau 


pronumele determinat, după cum urmează: 


Exemplu: om furios — femeie furioasă — oameni furioși 

Când ne confruntăm cu o situaţie în care adjectivul face referire la varii substantive (nume 
de fiinţe) de genuri distincte, masculinul are prioritate. 


Exemplu: Băiatul şi fata vecinei sunt gălăgioşi. 

In această situație, se va evita plasarea adjectivului la genul masculin, numărul plural, în 
poziţia imediat următoare faţă de substantivul feminin. Astfel, pentru evitarea confuziilor şi 
a exprimării forţate, vom alege formulările de tip „pisicile şi câinii jucăuși”, nu „câinii şi 
pisicile jucăuşi”. 


Gradele de comparaţie ale adjectivului 


Adjectivele pot avea unul din trei grade de comparaţie (în funcție de nivelul la care se 
manifestă însuşirea denumită de către adjectiv): 


1. Pozitiv 
Acest grad de comparație arată, pur şi simplu, însuşirea unui obiect, fără ca aceasta să fie 
comparată cu însuşirea altui obiect (sau cu cea a aceluiași obiect, manifestată într-un context 
diferit). 
Exemple: îngheţata rece, cer luminos, drum lung 

2. Comparativ 
Acest grad de comparație exprimă intensitatea însuşirii exprimate prin adjectiv, comparativ 
cu alte obiecte (sau cu aceeași însuşire când obiectul de află într-o situaţie diferită) şi este de 
trei feluri: 

a. Comparativ de superioritate: mai + adjectiv 
Exemple: mai scurt, mai bogat, mai frumos 

b. Comparativ de inferioritate: mai puțin + adjectiv 
Exemple: mai puțin scurt, mai puţin bogat, mai puţin frumos 

c. Comparativ de egalitate: la fel de, tot aşa de, tot atât de + adjectiv 
Exemple: /a fel de scurt, tot aşa de bogat, tot atât de frumos 


3. Superlativ 


Gradul de comparație superlativ indică însuşirea denumită de adjectiv, aflată la nivelul cel 
mai înalt sau scăzut posibil, fiind de două feluri: 


a. Superlativ relativ (cel mai înalt grad al trăsăturii unui obiect, când este comparată 
cu aceeași trăsătură sau o alta) 

Exemple: cel mai înalt (superlativ relativ de superioritate), cel mai puțin 
simpatic (superlativ relativ de inferioritate) 


b. Superlativ absolut 


Acest grad de comparaţie exprimă trăsătura denumită de adjectiv, manifestată la cel mai 
înalt nivel posibil, fără a fi comparată cu trăsăturile altui obiect (sau cu cele ale aceluiaşi 
obiect, manifestate într-un context diferit). 


Exemple: superlativ absolut exprimat prin adverbe şi locuţiuni adverbiale legate de adjectiv 
prin prepoziţia de (extrem de loial, grozav de isteţ, teribil de inteligent, groaznic de rece), 
prin expresii ce conţin un substantiv (frumoasă foc, român sadea), prin repetarea 
adjectivului (viteaz, viteaz) sau prin lungirea vocalelor ce intră în compoziţia adjectivului 
(luuuuuuuung ) 


Există şi adjective fără grade de comparaţie. Acestea: 


e Exprimă caracteristici care nu pot fi comparate, întrucât ele însele sugerează un 
anume grad de comparaţie: egal, întreg, perfect, desăvârşit, secundar 

e  Reprezentau forme ale comparativului sau ale superlativului în limba latină: superior, 
inferior, major, maxim 


Funcţiile sintactice ale adjectivului - Adjectivul poate avea următoarele funcţii sintactice: 


Atribut adjectival: Am văzut un copac înalt. 

Nume predicativ: Viaţa este grea. 

Complement indirect: Din timidă a devenit îndrăzneață. 

Complement circumstantial de timp: De mic era inteligent. 

Complement circumstanţial de mod: Juriul este de acord că băiatul este mai 
mult arătos decât talentat. 

Complement circumstanţial de cauză: Cântă de fericită. 


Pepp 


Fh 


Când se află înaintea substantivului determinat, adjectivul preia articolul acestuia. 
Exemple: fata deşteaptă — deşteapta fată ; un băiat frumos — un frumos băiat 


Schimbarea valorii gramaticale a adjectivului 

Adjectivul îşi poate modifica valoarea gramaticală astfel: 
a. prin substantivizare (devine substantiv) 

„Leneşul mai mult aleargă”. (articol hotărât) 

Cel leneş mai mult aleargă. (articol demonstrativ) 

Un leneș nu ajunge niciodată departe în viaţă. (articol nehotărât) 
b. Poate deveni adverb: 


Elevul scrie citeţ. (adverb de mod, funcţie sintactică de complement circumstanțial de mod) 

Pronumele 


Pronumele este partea de vorbire flexibilă care are rolul de a înlocui substantivul. Acesta 
contribuie la o mai bună exprimare, ajutând la evitarea repetiţiilor. 


Cuprins 


Pronume cu forme personale 
o Pronumele personal 


o Pronumele personal de politețe 
o Pronumele reflexiv 


Pronume fără forme personale 
Pronumele demonstrativ 
Pronumele nehotârăt 
Pronumele negativ 
Pronumele interogativ 
o Pronumele relativ 
Cazurile şi functiile sintactice ale pronumelui 
o Funcţiile sintactice ale pronumelui în cazul nominativ 
Funcţiile sintactice ale pronumelui în cazul acuzativ 


O 
o Functiile sintactice ale pronumelui în cazul genitiv 
o Functiile sintactice ale pronumelui în cazul dativ 


0. 9 9 (9 


Depinzând de capacitatea de schimbare a formei pronumelor în funcție de persoană, acestea 
pot fi: 


1. Pronume cu forme personale 
1. Pronumele personal 


Acest tip de pronume desemnează fiinţe sau obiecte, atribuindu-le una din trei persoane. 
Funcţiile sintactice îndeplinite de pronumele personal sunt, în general, aceleaşi cu cele ale 
substantivului. 


Exemple: eu, tu, ele, vouă, ție, mie 


2. Pronumele personal de politeţe 


Spre deosebire de cel anterior, acest pronume are forme doar pentru persoanele a II-a şi a 
III-a. Pronumele personale de politeţe sunt, după cum urmează: dumneata, dumneavoastră, 
dumitale, dumnealui, dumneaei, dumnealor. 


NU sunt pronume personale de politeţe: dânsul, dânsa, dânșii, dânsele. 
Pe lângă acestea, mai există pronume de politeţe rar întâlnite, fiind considerate locuţiuni 
pronominale de politeţe sau formule reverenţioase: Domnia (ta, sa, lui, voastră), Măria (ta, 


sa, lui, voastră), Inălțimea (ta, sa, lui, voastră), Excelenţa (ta, sa, lui, voastră). Acestora li 
se adaugă forme afective precum: mata, mătăluță, matale, tăluță etc. 

Observaţie: 


Pronumele poate deveni adjectiv pronominal atunci când este poziționat lângă un substantiv 
pe care îl determină, înlocuind, astfel, un posibil adjectiv. 


Exemplu: 
Părinţii lui sunt acasă. - adjectiv 
Ai lui sunt acasă. - pronume 


3. Pronumele reflexiv 


Acest tip de pronume are rolul de a înlocui denumirea obiectului asupra căruia are loc 
acțiunea unui verb. Pronumele reflexiv are forme propriu-zise doar pentru persoana a III-a 
(pe sine, sieşi, sie). Celorlaltor persoane le corespund forme neaccentuate ale pronumelui 
personal (cu valoare de pronume reflexiv). 
Tipurile de pronume reflexiv sunt următoarele: 

e  Reflexivul dinamic — exprimă o acţiune la care subiectul participă în mod intens. 
Reflexivul dinamic se construiește cu pronume în cazul acuzativ sau dativ. 
Exemple: 
Andrei se gândeşte la viitorul familiei lui. 
Eu mă duc la şcoală. 

e  Reflexivul obiectiv — exprimă coincidenţa dintre subiectul şi obiectul acţiunii. 
Exemple: 
Eu mă încalţ repede. 


Fetele se îmbracă încet. 


e  Reflexivul reciproc — exprimă o acţiune realizată de două sau mai multe fiinţe, unde 
fiecare dintre cele două suportă consecinţele acestei acțiuni. 


Exemple: 
Este greu când vecinii nu se tolerează. 


Nu s-au căsătorit deși se iubesc. 

d. Pronumele de întărire 


Acest pronume are rolul de a evidenția persoana la care se face referire. Astfel, pronumele 
de întărire accentuează numele obiectului desemnat de substantivul sau de pronumele pe 
care acesta îl determină. 


Formele pronumelui personal de întărire în limba română sunt, după cum urmează: 


a. însumi (persoana I, masculin, singular), însuți (persoana a II-a, masculin, 
singular), însuși (persoana a III-a, masculin, singular) 

b. înșine (persoana I, masculin, plural), înșivă (persoana a II-a, masculin 
plural), înșiși (persoana a III-a, masculin, plural) 

c. însămi (persoana I, feminin, singular), însăți (persoana a II-a, feminin, 
singular) însăși (persoana a III-a, feminin, singular) 

d. însene (persoana I, feminin, plural), însevă (persoana a II-a, feminin, 
plural), însele (persoana a III-a, feminin, plural) 

e. Pronumele posesiv 


Pronumele posesiv înlocuieşte numele posesorului unui obiect, sentiment, al unei opinii etc. 
Este precedat, de regulă, de articolul posesiv şi are forme variate, care se modifică în funcție 
de genul și numărul substantivului care indică elementul posedat. 


Lista pronumelor posesive în limba română este următoarea: al meu, al tău, al său (al lui, al 
ei), al nostru, al vostru, a mea, a ta, a sa, (a lui, a ei), a noastră, a voastră, ai mei, ai tăi, ai 
săi, ai noștri, ai voştri, ale mele, ale tale, ale sale (ale lui, ale ei), ale noastre, ale voastre, 
ale lor. 


Pronumele posesiv poate avea valoare: 


e relativă, în cazul în care acesta înlocuieşte doar numele posesorului 

e absolută, în cazul în care acesta substituie atât numele obiectului posedat, cât şi pe 
cel al posesorului. Se utilizează mereu împreună cu articolul posesiv (al, a, ai, ale), 
care îl precedă. 


Observaţie: 


Aflat la persoana a III-a, numărul plural, pronumele posesiv nu are formă proprie. Se 
foloseşte, în această situaţie, forma pronumelui personal de persoana a III-a, număr plural 

„lor”. 


2. Pronume fără forme personale 
1. Pronumele demonstrativ 


Pronumele demonstrativ este acela care se află în locul unui substantiv, arătând apropierea 
sau depărtarea obiectului (atât în spațiu, cât şi în timp). Acest tip de pronume indică și 
identitatea obiectului cu sine însuși, precum și diferențierea lui de alte obiecte. 

Tipurile de pronume demonstrative sunt, după cum urmează: 

pronume demonstrative de apropiere: acesta, aceasta, aceștia, acestea; 

pronume demonstrative de depărtare: acela, aceea, aceia, acelea; 

pronume demonstrative de identitate: același, aceeași, aceiaşi, aceleaşi; 

pronume demonstrative de diferenţiere: celălalt, cealaltă, ceilalți, celelalte; 

(de diferenţiere) care indică depărtarea: celălalt, cealaltă, ceilalți, celelalte; 

(de diferenţiere) care indică apropierea: cestălalt, ceastălaltă, ceștilalți, cestelalte. 


PE (UA. Gu CI SED 


b. Pronumele nehotârăt 


Deşi pronumele nehotărât înlocuieşte un substantiv, el oferă foarte puține informaţii despre 
obiectul înlocuit. In funcţie de ceea ce exprimă substantivul înlocuit, pronumele nehotărât 
poate fi de două tipuri: 


e Cel care înlocuiește persoane (cineva, oricine, altcineva) 
e  Celcare înlocuieşte obiecte (altceva, orice) 


În funcţie de structura lor, pronumele nehotărâte pot fi: 
a. Simple (unul/unii, altul/alta) 


b. Compuse (orișicare, fiecare, oricât) 
c. Pronumele negativ 


Acest tip de pronume exprimă inexistenţa unei fiinţe sau a unui obiect. Din punct de vedere 
structural, pronumele negative se clasifică astfel: 


a. Pronume negative simple: nimeni, nimic 
b. Pronume negative compuse: niciun, nicio 


d. Pronumele interogativ 


Pronumele interogativ se regăseşte doar în propoziţii interogative, înlocuind un substantiv 
aşteptat ca răspuns în cadrul acestora. 


Exemple: ce?, cine?, care? 


Pronumele relativ 


Pronumele relativ stabileşte relația dintre o propoziţie subordonată și regenta acesteia. 
Așadar, acest tip de pronume se va utiliza doar în cadrul unei fraze, având acelaşi rol cu cel 
al conjuncțiilor subordonatoare și al adverbelor relative. 
Pronumele relativ poate substitui: 

e un substantiv 


Exemplu: Omul care nu muncește este leneş. 


e un pronume 

Exemplu: — Voi, care le ştiţi pe toate, faceți treaba în locul meu! 
e o propoziție 
Exemplu: S-a întors de la școală trist, ceea ce mă pune pe gânduri. 
Din punct de vedere al formei pe care o poate avea, pronumele relativ poate fi: 


e simplu (ce, cine, care) 
e compus (ceea ce, cel care) 


Cazurile şi funcţiile sintactice ale pronumelui 


Depinzând de cazul în care se află, pronumele poate îndeplini diverse funcții sintactice, 
după cum urmează: 


1. Funcţiile sintactice ale pronumelui în cazul nominativ 


e subiect: El caută o carte. 
e nume predicativ: Favoriţii sunt ceilalți. 


2. Funcţiile sintactice ale pronumelui în cazul acuzativ 


e complement direct: Îi văd pe aceia. 

e complement indirect: Se gândeşte la noi. 

e complement de agent: Construcţia a fost gândită de ea. 

e complement circumstanţial de loc: Voi călători până la ei. 

e complement circumstanţial de timp: Fetele au ajuns după ei. 
e complement circumstanţial de mod: Gândești ca ea. 

e complement circumstanţial de cauză: A lipsit din cauza lor. 
e nume predicativ: Cadourile sunt pentru ai ei. 

e atribut prepozițional: Un verişor de-al lor a venit în vizită. 


3. Funcţiile sintactice ale pronumelui în cazul genitiv 


e atribut genitival: Câinele acestora a fost vaccinat. 

e nume predicativ: Meritul este al lui. 

e complement indirect: Ea a luat vina asupra ei. 

e complement circumstanţial de cauză: A plâns din cauza acelora. 

e complement circumstanţial de timp: Studenţii au plecat înaintea lui. 
e complement circumstanţial de loc: Maşina s-a oprit în spatele ei. 


4. Funcţiile sintactice ale pronumelui în cazul dativ 


e complement indirect: Nu i-am spus povestea mea. 

e atribut pronominal: Copilul îşi pune fularul pe cuier. 

e complement circumstanțial de timp: A ajuns la serviciu potrivit lui. 
e nume predicativ: Copilul va deveni asemeni lui. 

Numeralul 


Numeralul este partea de vorbire flexibilă care exprimă determinarea numerică a 
obiectelor, persoanelor, fenomenelor etc. Acesta poate denumi fie ordinea acestora, fie 
cantitatea (exprimată numeric), în funcţie de clasa de numerale căreia îi aparține. De cele 
mai multe ori, numeralul determină un substantiv, iar poziţia acestuia este înaintea 
substantivului determinat. 


Cuprins 


Tipuri de numeral 
o Clasificarea numeralelor după sens: 


o Clasificarea numeralelor după structură 

Valoarea substantivală, adjectivală şi adverbială a numeralului 
o Valoarea substantivală 
o Valoarea adjectivală 

Functiile sintactice ale numeralului 


Tipuri de numeral 
1. Clasificarea numeralelor după sens: 


a. Numeral cardinal 
Acesta exprimă fie un număr abstract, fie numărul elementelor menționate într-o propoziție 
sau frază. Numeralele cardinale pot fi: 


e Numerale cardinale propriu-zise: doi, trei, cinci, nouă etc. 
e Numerale colective: amândoi, tustrei etc. 


Aceste numerale se utilizează pentru a exprima ideea de însoţire, de grupare a elementelor. 
e Numerale multiplicative: înzecit, triplu, dublu etc. 


Numeralele multiplicative se utilizează pentru a exprima creşterea cantității unui obiect sau 
a unei acțiuni în mod proporţional şi precis. 


e Numerale distributive: câte doi, câte patru etc. 


Aceste numerale exprimă gruparea şi repartizarea numerică a elementelor menționate în 
cadrul unei propoziții sau fraze. 


e Numerale fracționare: treime, sfert, jumătate etc. 
e Numerale adverbiale: de trei ori, de șapte ori etc. 


Numeralele adverbiale arată de câte ori o anumită trăsătură (exprimată printr-un adjectiv sau 
adverb) este superioară (sau inferioară) unei alte caracteristici. 


b. Numeral ordinal 
Acesta exprimă ordinea numerică a obiectelor în cadrul unei înşiruiri. 

Ex. primul, al doilea, al treilea 


2. Clasificarea numeralelor după structură 


a. Numerale simple: doi, patru, zece 
b. Numerale compuse: cincizeci, șaisprezece, douăzeci și unu 


Valoarea substantivală, adjectivală și adverbială a numeralului 
1. Valoarea substantivală 


Spunem despre numeral că are valoare substantivală atunci când este utilizat de unul singur 
într-un anumit context. Astfel, numeralul cu valoare substantivală nu arată nici numărul 
elementelor denumite printr-un substantiv, nici ordinea acestora. 


Numeralele începând cu „douăzeci” vor avea valoare substantivală chiar și în cazul în care 
vor fi urmate de un substantiv, când acel substantivul este legat de numeral prin prepoziția 
„de”, având funcţia sintactică de atribut prepoziţional. 


Exemplu: Copiii au cumpărat treizeci şi patru de mărţisoare. 
Exemple de numerale cu valoare substantivală: 


e  Numeralele simple (şi compuse) cardinale: Cei patru au vorbit ultimii. 
e  Numeralele ordinale: AJ treilea a ieşit din casă. 

e  Numeralele cadrinale colective: Amândoi au întârziat la cursuri. 

e  Numeralele multiplicative: Jumătatea câştigului a fost a ei. 

e  Numeralele distributive: Câte cinci au plecat în excursie. 


2. Valoarea adjectivală 


Un numeral cardinal (de la „unu” la „nouăsprezece”) sau ordinal are valoare adjectivală 
când se află lângă un substantiv. Exemple de numerale cu valoare adjectivală: 


e  Numeralele cardinale (simple sau compuse): Au sosit la şcoală șaisprezeceelevi. 
e  Numeralele ordinale: Mi-a plăcut cel mai mult a treia melodie. 

e  Numeralele cardinale colective: Tustrei fraţii fetei aveau părul blond. 

e  Numeralele multiplicative: Munca dublată va da rezultate mai bune. 

e  Numeralele distributive: Am cumpărat câte trei cărți pentru fiecare copil. 


Funcţiile sintactice ale numeralului 
Numeralele pot avea următoarele funcții sintactice: 


e Subiect — Șase au ajuns la timp. 

e Complement direct — L-am observat pe primul. 

e Complement indirect — Am scris despre cel de-al treilea. 

e Complement circumstanţial de mod — A plătit înzecir pentru fapta comisă. 

e Complement circumstanţial de loc — Am parcat mașina în spatele celei de-a doua. 

Complement circumstanţial de scop — Urmează două teste, iar pentru amândouă am 
omis să învăţ. 

Nume predicativ — Andreea este a patra. 

Atribut — Femeia avea patru fete. 

Verbul 
Verbul este partea de vorbire principală şi flexibilă care exprimă o acțiune, o stare sau, pur 
şi simplu, existenţa. Din punctul de vedere al capacităţii de flexiune, verbul este cea mai 
complexă parte de vorbire, întrucât poate lua forme variate şi numeroase. 
Prezintă categorii gramaticale caracteristice, care cer o flexiune proprie verbului, 
numită conjugare. Fiind o parte de vorbire independentă, verbul poate forma o propoziţie 
de unul singur. 
Cuprins 
Diatezele verbale 
Timpurile verbale 
Modurile verbale 
In funcţie de referirea la persoană, această parte de vorbire poate fi: 


a. Verb personal 


Are forme pentru toate persoanele. El permite existența unui subiect cu care se va acorda 
întotdeauna în persoană şi număr, conjugându-se la toate persoanele. 


Exemplu: a dormi (eu dorm, tu dormi, el/ea doarme, ei/ele dorm) 

b. Verb impersonal 
Are numai o formă, pentru persoana a III-a, numărul singular. Acţiunea exprimată prin 
verbul în cauză nu poate fi atribuită unei persoane. Un exemplu care aparţine acestei 
categorii este cel utilizat în comunicarea referitoare la datele meteo: ninge, plouă, se 
întunecă etc. În situaţia în care verbele impersonale sunt întâlnite alături de un subiect 
gramatical, avem de-a face cu formulări de tipul „verbul predicativ a fi + subiect”. 
Exemplu: E luni şi este frig afară. 
In cazurile în care verbul unipersonal are drept subiect o propoziţie subordonată subiectivă, 
construcția în cauză se va realiza îndeosebi cu verbe de tipul: trebuie, se întâmplă, se face, 
se obișnuiește etc. 
Exemplu: Se întâmplă/ să nu avem de ales. 

c. Verb unipersonal 
Are doar forme pentru persoana a III-a (singular şi plural). 


Exemple: a se uza, a mieuna, a oua etc. 


In funcție de capacitatea de a primi un complement direct, verbele se clasifică în: 

a. Verb tranzitiv 


Verbele tranzitive permit asocierea cu un complement direct. Altfel spus, verbul tranzitiv 
denumește o acțiune care se răsfrânge în mod direct asupra unui element. 


Exemple: 
L-am sunat pe Andrei. 
Cânt o melodie lentă. 


Nu sunt tranzitive verbele precum: a se baza, a se supăra, a se înfuria, a conta, a se sprijini 
(pe...). 


b. Verb intranzitiv 


Verbele intranzitive nu permit asocierea cu un complement direct. Astfel, acest tip de verb 
acceptă numai relaţia cu un complement indirect sau circumstanţial. 


În această categorie sunt incluse: verbele de mişcare (a pleca, a sosi, a merge), verbele 
reflexive (a se gândi, a se teme, a se trezi), precum şi verbele care exprimă o stare (a sta, a 
dormi). 
În funcţie de felul în care îşi modifică rădăcina în timpul conjugării, verbele se clasifică în: 
a. Verb regulat 
Verbul regulat nu îşi modifică niciodată rădăcina în timpul conjugării. 
Exemple: a dormi, a ridica, a rupe, a dansa etc. 
b. Verb neregulat 
Verbul regulat îşi poate modifica rădăcina în timpul conjugării. 
Exemple: a fi, a dori, a bea, a vedea etc. 


c. Verb defectiv 


Verbele defective au o conjugare incompletă, lipsindu-le formele flexionare pentru unele 
moduri, timpuri, persoane. 


Exemple: a rage, a divide, a deceda, a se sinucide, a consta. 
În funcţie de rolul sintactic și morfologic: 
a. Verb auxiliar 


Verbele auxiliare sunt acelea care ajută la formarea modurilor şi a timpurilor compuse, 
precum şi la cea a diatezei pasive. 

Exemplu: a fi, a vrea, a avea 
Drumul a fost plăcut, dar aş fi vrut să dureze mai puțin. 
b. Verb predicativ 


Acesta poate forma singur predicatul dacă se află la un mod predicativ. Astfel, de obicei, 
verbul predicativ îndeplineşte de unul singur funcția sintactică de predicat verbal. 


Exemplu: Bărbatul mănâncă. 
c. Verb copulativ 


Acesta nu poate îndeplini de unul singur funcția de predicat verbal, astfel încât, împreună cu 
numele predicativ, devine predicat nominal. Verbul copulativ este intranzitiv şi acceptă 
însoţirea cu un adjectiv (ex. El este inteligent. ). 


Verbele copulative fac conexiunea dintre subiect şi numele predicativ, având rolul unor 
instrumente de legătură. Ele pot lipsi din context, întrucât sensul lor lexical nu este unul 
puternic (exemplu: Eu sunt pictor, el — tâmplar... 


Exemple de verbe copulative: a fi, a deveni, a ajunge, a se face, a ieşi, a rămâne, a părea, a 
însemna 


Diatezele verbale 


Diateza indică relația dintre acțiunea exprimată prin verb şi participanţii la aceasta (altfel 
spus, relația dintre agent — autorul acţiunii — şi pacient — cel asupra căruia se răsfrâng 
consecinţele acțiunii). Depinzând de definiția diatezei și de criteriile care decurg din aceasta, 
în limba română regăsim între două şi şase diateze. Cele mai semnificative dintre acestea 
sunt: diateza activă, pasivă şi reflexivă. 


a. Diateza activă 
Un verb aflat la diateza activă indică faptul că acţiunea este făcută de către subiectul 
gramatical (care poate fi exprimat sau nu în propoziţie). Această diateză este cel mai des 
întâlnită în limba română. 
Exemplu: Băiatul patinează pe gheață. 

b. Diateza pasivă 
Un verb la diateza pasivă arată faptul că asupra subiectului gramatical (exprimat sau nu) se 
răsfrâng consecințele acţiunii făcute de către altcineva. Diateza pasivă se construieşte cu 
ajutorul unui verb auxiliar şi al participiului verbului de conjugat. De cele mai multe ori, 
verbele la diateza pasivă sunt acompaniate de un complement de agent, astfel încât se indică 
cine realizează acțiunea. 


Exemplu: Regele este îmbrăcat de către supuşii săi. 

O modalitate bună de a diferenţia între un verb la diateza pasivă şi un verb copulativ + nume 
predicativ este prezenţa unui complement de agent alături de verb. 


Exemplu: 
Mama este plecată la serviciu. (verb copulativ + nume predicativ) 
Mama este văzută la serviciu. (diateza pasivă) 

c. Diateza reflexivă 
Această diateză indică faptul că acţiunea nu este doar realizată de către subiectul gramatical, 
ci este şi suferită de acesta. Verbul de conjugat se află întotdeauna alături de pronume 
reflexive sau pronume personale neaccentuate utilizate ca pronume reflexive. Aceste 
pronume nu vor avea funcție sintactică, fiind doar indici gramaticali ai diatezei reflexive. 
Exemplu: Eu m-am supărat pe Anca. 
Există şi cazuri în care un verb însoţit de un pronume reflexiv nu se află la diateza reflexivă. 
In situaţiile în care pronumele reflexiv are propria funcţie sintactică, verbele sunt la diateza 
activă pronominală. O bună modalitate de a testa aceste cazuri este următoarea: se verifică 
dacă pronumele reflexiv poate fi înlocuit cu un pronume personal. Dacă răspunsul este 


afirmativ, atunci înseamnă că pronumele nu face parte din structura verbului. 


Exemplu: Și-au aruncat hârtiile la coşul de gunoi. (au aruncat — verb la diateza activă 
pronominală; și — complement indirect) 


Timpurile verbale 


Timpul unui verb indică momentul în care se petrece acțiunea indicată de către acesta. 
Forma verbului arată dacă acţiunea se petrece în prezent, trecut sau viitor. 


a. Timpul prezent 


Verbul aflat la timpul prezent indică faptul că acțiunea exprimată prin intermediul acestuia 
se petrece în momentul vorbirii. 


Exemplu: Alina mănâncă un măr. 
b. Timpul trecut 


Verbul aflat la timpul trecut indică faptul că acţiunea exprimată de acesta se petrece înaintea 
momentului vorbirii. Există mai multe timpuri ce aparțin de cel trecut, după cum urmează: 


e Imperfect 
Timpul imperfect exprimă o acțiune începută în trecut, dar neîncheiată. 
Exemplu: Priveam pe fereastră. 

e Perfect simplu 


Timpul perfect simplu indică o acţiune realizată în trecut şi încheiată recent. Acest timp 
verbal este specific mai degrabă comunicării orale decât celei scrise. 


Exemple: 
Privii pe tereastră. 
Făcui o prăjitură. 

e Perfect compus 


Timpul perfect compus arată o acțiune făcută şi încheiată în trecut. Se construieşte cu 
ajutorul verbului „a avea” (ex. Am privit, ai privit, a privit, au privit). 


Exemplu: Am privit pe fereastră. 
e Mai mult ca perfect 


Timpul mai mult ca perfect indică o acțiune care a fost atât începută, cât şi încheiată într-un 
moment trecut, înaintea unei alte acţiuni trecute. 


Exemplu: Privisem pe fereastră. 
c. Timpul viitor 


Timpul viitor indică faptul că acţiunea exprimată prin intermediul verbului va avea loc în 
viitor, după momentul vorbirii. 


Exemplu: Eu voi privi pe fereastră. 


e Viitorul anterior: Timpul viitor anterior reprezintă o nuanţă a viitorului şi arată o 
acțiune care va avea lor înaintea unei alte acțiuni viitoare. 


Exemplu: Eu voi fi privit pe fereastră înainte ca el să intre în casă. 
e Viitorul popular 
Exemplu: verbul a fi: oi fi, îi fi, o fi, om fi, îţi fi, or fi 


e Viitorul simplu - se formează cu ajutorul verbului „a vrea” + infinitivul verbului de 
conjugat 


Exemplu: verbul a fi: voi fi, vei fi, vor fi, vom fi, veți fi, vor fi 

Modurile verbale 


Modul unui verb este forma pe care acesta o ia pentru a indica perspectiva vorbitorului 
asupra acțiunii. Aceasta poate fi reală (scriu), posibilă (să scriu), dorită sau condiționată (aș 
scrie) sau ordonată (scrie/). Modurile verbului se împart în două mari categorii: 

a. Moduri personale (predicative) 
Modurile personale se numesc astfel deoarece își modifică forma în funcţie de persoană. Ele 
se mai numesc „predicative”, întrucât, aflate în aceste moduri, verbele îndeplinesc funcția 
sintactică de predicat. Modurile personale (predicative) sunt următoarele: 


e  Indicativ 


Modul indicativ arată o acțiune reală exprimată la timpuri bine delimitate: prezent, 
imperfect, perfect simplu, perfect compus, mai mult ca perfect şi viitor. 


Exemple: 
Mănânc. (prezent) 
Mâncam. (imperfect) 
Mâncai. (perfect simplu) 
Am mâncat. (perfect compus) 
Mâncasem. (mai mult ca perfect) 
Voi mânca. (viitor) 
Voi fi mâncat. (viitor anterior) 
e  Conjunctiv 


Modul conjunctiv se construieşte cu ajutorul conjuncţiei „să” şi indică o acțiune posibilă, 
aplicându-se următoarelor timpuri verbale: 


a. Prezent: să mănânc 
b. Perfect: să fi mâncat 
c. Condiţional-optativ 


Modul condițional-optativ indică o acțiune a cărei realizare este condiționată de unul sau 
mai mulți factori. La timpul prezent, modul condiţional-optativ se formează cu ajutorul 
infinitivului verbului de conjugat, căruia i se adaugă una dintre formele verbului auxiliar „a 
avea” (aș, ai, ar etc.). Acest mod se aplică următoarelor timpuri verbale: 


a. Prezent: aș mânca 
b. Perfect: aș fi mâncat 
c. Imperativ 

Acest mod verbal poate exprima: o rugăminte, un îndemn, un ordin sau o urare. El prezintă 
atât forme afirmative, cât şi negative, însă numai pentru persoana a II-a (singular şi plural). 


Exemple: 
Mănâncă! 
Nu mâncaţi! 

b. Moduri nepersonale (nepredicative) 
Modurile nepersonale nu îşi schimbă forma în funcție de persoană, neîndeplinind nici 
funcția sintactică de predicat (motiv pentru care se numesc „moduri nepredicative”). 
Modurile nepersonale sunt următoarele: 


e Infinitiv 


Infinitivul are o marcă proprie (prepoziţia „a”) în forma lui scurtă. Acesta are și o formă 
lungă, fiind aplicabil la timpurile prezent şi perfect. 


a) Prezent: a scrie 
b) Perfect: a fi scris 
a) Formă scurtă: a scrie 
b) Formă lungă: scriere 
e Participiu 
Modul participiu constituie forma caracteristică formării modurilor și timpurilor compuse la 
diateza activă, pasivă şi reflexivă. Acesta indică rezultatul acţiunii denumite de verb. O 


trăsătură specifică a verbelor la participiu este faptul că se termină în „t” sau „s”. 


Verbul la participiu are valoare adjectivală când se acordă cu substantivul determinat în gen, 
număr și caz. 


Exemplu: Poezia scrisă a fost apreciată de critici. 


Verbul la participiu are valoare substantivală dacă este articulat cu articol enclitic sau dacă 
este poziționat după un articol proclitic. 


Exemplu: 
Onoratul merită laudele primite. 
Un rătăcit a fost găsit pe stradă. 


Verbul la participiu are valoare adverbială atunci când determină un verb. 

Exemplu: Am comunicat deschis cu profesorul. 
e  Gerunziu 


Modul gerunziu arată contextul în care se petrece acţiunea indicată de verb. Acest mod 
verbal se contruieşte adăugând sufixele „ând” sau „ind” rădăcinii verbului. 


Exemple: vorbind, tăcând 
e Supin 
Acest mod verbal arată scopul acţiunii denumite de verb, precum şi destinaţia și originea 
unui obiect. Supinul se construieşte pornind de la participiul verbului şi adăugând acestuia o 
prepoziţie simplă sau compusă. 
Exemple: 
Microfonul este pentru cântat. (scopul acţiunii) 
Am cumpărat nişte cărți de citit. (destinaţia obiectului) 
Bătăturile sunt de la săpat. (proveniența) 
Exemplu complet - verbul „a mânca” la toate modurile şi timpurile 


1. Modul indicativ 


timpul perfect 


timpul prezent timpul perfect compus timpul imperfect timpul mai mult ca perfect timpul viitor simplu 
simplu 

eu mănânc mâncai ai mâncat mâncam mâncasem voi mânca 

tu mănânci mâncaşi a mâncat mâncai mâncaseşi vei mânca 

el/ea mănâncă mâncă am mâncat mânca mâncase va mânca 

noi mâncăm mâncarăm ați mâncat mâncam mâncaserăm vom mânca 

voi mâncaţi mâncarăţi ați mâncat mâncaţi mâncaserăţi veți mânca 

ei/ ele mănâncă mâncară au mâncat mâncau mâncaseră vor mânca 


2. Modul conjunctiv 
timpul prezent timpul perfect 
eu să mănânc să fi mâncat 
tu să mănânci să fi mâncat 
el/ea să mănânce să fi mâncat 
noi să mâncăm să fi mâncat 
voi să mâncaţi să fi mâncat 
ei/ ele să mănânce să fi mâncat 

3. 


voi 


ei/ ele 


PSI ON A 


Modul condițional-optativ: 


timpul prezent 
aş mânca 

ai mânca 

ar mânca 

am mânca 

ați mânca 


ar mânca 


Modul imperativ (are numai două forme) 


o formă pentru persoana a Il-a, numărul singular: Mănâncă! 


timpul perfect 
aş fi mâncat 

ai fi mâncat 

ar fi mâncat 
am fi mâncat 
ați fi mâncat 


ar fi mâncat 


o formă pentru persoana a II-a, numărul plural: Mâncaţi! 


Modul participiu: mâncat 

Modul gerunziu: mâncând 
Modul infinitiv: a mânca 

Modul supin: de/pentru/la mâncat 

Adverbul 
Adverbul este partea de vorbire neflexibilă care arată caracteristici ale unei acţiuni sau pe 
cele ale unei stări. Întrucât acţiunea este exprimată prin verb, adverbul va indica însuşirile 
acestuia. 
Cuprins 
Clasificarea adverbelor 
Gradele de comparaţie ale adverbului 


Funcţiile sintactice ale adverbului 


Acesta determină sensul unui verb, al unui adjectiv (ex. aproape încheiat) sau pe cel al unui 
alt adverb (ex. prea devreme). Orice verb şi adjectiv pot fi însoțite de un adverb. 


Clasificarea adverbelor 


1. După formă 
a. Adverbe simple 
Exemple: așa, altfel, aici, acolo, bine, rău 
b. Adverbe compuse 
Exemple: după-amiază, azi dimineaţă, astă-iarnă 
2. După înţeles 
a. Adverbe de loc 
Exemple: undeva, sus, acolo, aici 
b. Adverbe de timp 
Exemple: târziu, devreme, ieri, astăzi 
c. Adverbe de mod 
Exemple: așa, altfel, mişelește, astfel, nicicum 
3. Depinzând de înlocuirea unor cuvinte ce exprimă contextul, adverbele pot fi: 
a. Adverbe demonstrative 
Exemple: așa cum, altfel, astfel, aici, dincolo 
b. Adverbe nehotărâte 


Exemple: oriunde, undeva, oricât, oarecum 

c. Adverbe negative 

Exemple: nicicum, niciunde, niciodată 
d. Adverbe interogative 

Exemple: unde, când, cum, cât 


Gradele de comparație ale adverbului 


Gradele de comparație ale adverbului reprezintă formele luate de către acesta pentru a 
exprima nivelele trăsăturilor sau a contextului în care se petrece o acțiune. Nu toate 
adverbele suportă grade de comparație, însă cele care o fac sunt, de obicei, cele mai multe 
adverbe de mod, precum şi câteva dintre cele de timp şi de loc. Pentru adverbe există 
următoarele grade de comparaţie: 

1. Pozitiv 
Bătrânul merge încet. (adverb de mod) 

2. Comparativ 

a. Comparativ de superioritate 
Bătrânul merge mai încet decât de obicei. 

b. Comparativ de inferioritate 
Bătrânul merge mai puţin încet decât de obicei. 

c. Comparativ de egalitate 
Bătrânul merge la fel de încet ca de obicei. 

3. Superlativ 

a. Superlativ relativ 
Bătrânul merge cel mai încet posibil. 

b. Superlativ absolut 


Bătrânul merge foarte încet. 


Funcţiile sintactice ale adverbului 


Adverbele pot avea următoarele funcții sintactice: 


a. Atribut adverbial 


Cartea de acolo este a colegului meu. 

b. Nume predicativ 
Este rău să refuzi un om nevoiaş. 

c. Complement circumstanțial de loc 
Eu voi merge altundeva. 

d. Complement circumstanțial de mod 
Şarpele se deplasează repede. 

e. Complement circumstanțial de timp 


Ajung acasă poimâine. 

Prepoziţia 


Prepoziţia este partea de vorbire auxiliară, neflexibilă şi fără autonomie sintactică (nu are 
sens de una singură), ce arată prezenţa a doi termeni: regentul și subordonatul acestuia. 
Astfel, prepoziția exprimă un raport de subordonare în cadrul unei propoziții sau al unei 
fraze. 


Cuprins 

Clasificarea prepoziţiilor 

Regimul cazual al prepoziţiei 

Locuţiunile prepoziţionale 

Funcţii sintactice 

De cele mai multe ori, prepoziţia introduce atribute sau complemente în cadrul propoziției, 
legându-le pe acestea de cuvintele pe care le determină: ziua deastăzi, a da cu parul, a 


privi către Nord etc. 


Clasificarea prepoziţiilor 


În funcţie de structura lor, prepoziţiile pot fi: 
a. Simple 
În această subcategorie sunt cuprinse: 
e  Prepoziţiile simple primare: a, la, pe, lângă, cu, peste, împotriva etc. 
e  Prepoziţiile simple formate prin conversiunea unor părți de vorbire 
distincte: dedesubtul, înăuntrul, înaintea, împrejurul etc. 
b. Compuse 


Exemple: de pe, fără de, până la, printre, dinspre 


Regimul cazual al prepoziţiei 


Intrucât sunt poziționate înaintea unor cuvinte care se pot declina, prepoziţiile presupun ca 
acestea să ia anumite forme, depinzând de cazurile lor. Luând în considerare acest regim 
cazual al prepozițiilor, acestea se pot clasifica şi astfel: 


a. Prepoziţii cu regim de acuzativ: primare (despre, la, înainte etc. — cu excepția 
prepoziţiilor asupra şi contra) şi compuse (cu excepția prepoziţiei deasupra — până 
la, fără de, de către etc.) 


Pentru a identifica mai ușor aceste prepoziţii se pot pune întrebările specifice 
acuzativului: pe cine?, ce?, cu cine?, cu ce?, la cine?, la ce?, despre cine?, despre ce etc. 


b. Prepoziţii cu regim de genitiv: cuprind prepoziţiile formate în urma conversiunii 
adverbelor (ex. înaintea, împrejurul, înapoia, îndătărul etc.), precum şi 

prepoziţiile asupra, deasupra şi contra (care constituiseră excepţiile în cazul 
categoriei regimului de acuzativ) 


c. Prepoziţii cu regim de dativ: grație, mulțumită, datorită etc. 


Locuţiunile prepoziţionale 


Locuţiunile prepoziționale sunt grupuri de cuvinte (expresii) formate dintr-una sau mai 
multe prepoziţii alături de o altă parte de vorbire, alături de care vor îndeplini rolul unei 
prepoziţii. Locuţiunile prepoziționale pot fi: 


a. de loc: de-a lungul, din afara, în/din afara, în/din spatele, în stânga, în mijlocul, în 
jurul etc. 

de timp: în cursul, în/pe timpul, la începutul, înainte de, odată cu etc. 

de mod: asemănător cu, contrar cu, în conformitate cu, în funcţie/depinzând de, la 
fel cu, potrivit cu, altfel decât etc. 

de cauză: din pricina, din cauza, întrucât etc. 

de scop: în vederea, cu scopul etc. 

condiționale: în cazul, în caz de etc. 

concesive: în pofida, în ciuda, chiar dacă etc. 

sociative: împreună cu, cu tot cu etc. 

instrumentale: cu ajutorul, prin intermediul etc. 

de relaţie: referitor la, cât despre, relativ la, în ceea ce privește etc. 

opoziţionale: în locul, în loc de etc. 

. cumulative: în afară de..., pe lângă etc. 

m. de excepţie: cu excepția, în afară de... etc. 


ȘI E: 


por poa map 


Funcţii sintactice 


Prepoziţiile nu îndeplinesc funcţii sintactice în mod independent. Cu toate acestea, împreună 


cu partea de vorbire pe care o introduc în cadrul unei propoziţii, ele se comportă ca o 
singură parte de propoziție. Cel mai adesea, prepoziţiile introduc un atribut sau un 
complement. 


Exemplu: Fata se îndepărtează de lac. (complement circumstanţial de loc) 


55 


Conjuncţia 


Conjuncţia este o parte de vorbire neflexibilă care, asemenea prepoziției, nu îndeplineşte 
nicio funcție sintactică în mod independent. Rolul conjuncţiei este acela de a face legătura 
între părți de propoziţie aflate în relații de coordonare sau subordonare (după caz). Această 
legătură se realizează fie între două părți de propoziţie de același fel, fie între două 
propoziţii. 


Clasificarea conjuncțiilor 


În funcţie de structura lor, conjuncțiile pot fi: 


1. simple: și, să, iar, dar, ca, ci, sau, ori etc. 
2. compuse: ca să, încât să, astfel încât etc. 


In funcţie de raporturile pe care le realizează în cadrul unei propoziţii sau fraze, conjuncțiile 
pot fi: 


1. Coordonatoare 


e  Copulative: și, nici 

e Disjunctive: sau, ori, fie etc. 
e  Adversative: dar, iar, însă, ci 
e Conclusive: deci, așadar etc. 


Exemple: Fata este frumoasă și inteligentă. (conjuncţia coordonatoare copulativă „şi” leagă 
două atribute) 
Am fost la operă/ și am vizionat spectacolul. (conjuncţia coordonatoare copulativă „şi” face 
legătura între două propoziții) 

2. Subordonatoare 


Aceste conjuncţii indică relaţii de subordonare între un termen regent şi o propoziţie. 
Exemple: dacă, fiindcă, deoarece, încât etc. 


a. Conjuncţiile subordonatoare polivalente pot introduce varii tipuri de subordonate 
(subiective, predicative, completive etc.) 


Exemple: că, dacă, de, să 


b. Conjuncţiile subordonatoare specializate au rolul de a introduce numai un anumit fel 
de subordonate. Există, așadar, conjuncții subordonatoare specializate: 


e de timp: Până nu ajunge mama acasă, copiii nu se joacă afară. 
e de mod: precum, așa cum — Am procedat precum mi s-a ordonat. 
e de cauză: deoarece, căci, fiindcă, întrucât, unde, cum — Cum nu am avut bani, nu am 
cumpărat cadouri. 
e de consecinţă: încât — E atât de frig încât port haina cea groasă. 
e de concesie: deși — Deşi am avertizat-o, nu a procedat corect. 

Interjecţia 
Interjecţia este partea de vorbire neflexibilă care exprimă: un sentiment, un ordin, un 
îndemn sau o modalitate de adresare. De asemenea, interjecţiile pot imita sunete existente în 
natură: mieunatul pisicilor, ropotul ploii şi alte astfel de sunete. Aceste interjecții, care imită 
cu aproximaţie sunete sau zgomote din natură se numesc onomatopee. 


Cuprins 


Clasificarea interjecţiilor 
Funcţiile sintactice ale interjecţiilor 


Clasificarea interjecţiilor 


În funcţie de structura lor, interjecţiile pot fi: 


a. Simple: vai!, of!, miau!, bum! Etc. 
b. Compuse: tic-tac, şontâc-şontâc, bim-bam etc. 


După interjecţii se pune întotdeauna semnul exclamării sau virgula, pentru a sugera în acest 
fel intonaţia caracteristică acestora. 


Exemple: 


Pisica face „miau!”. 
Măi, unde te-ai ascuns? 


Dacă interjecțiile sunt formate din elemente identice şi sinonime (sau elemente ce rezultă 
într-o unitate), acestea se scriu cu cratimă. 


Exemplu: Ceasul sună „tic-tac!”. 


O interjecție căreia îi urmează un verb la modul imperativ sau conjunctiv nu se desparte de 
acesta prin nici un semn de punctuație (interjecţia „ia”). 


Exemplu: Ia te uită ce frumos se vede marea! 


In cazul repetării mai multor interjecţii, acestea se despart prin virgulă sau prin linia de 
unire. La sfârșit se poate utiliza, după caz, virgula sau semnul exclamării. 


Exemplu: Ha-ha-ha! Mă amuză la culme glumele tale! 


Funcţiile sintactice ale interjecţiilor 


De obicei, interjecțiile sunt părți de vorbire lipsite de funcţie sintactică. Există, cu toate 
acestea, câteva instanţe în care o interjecție poate îndeplini anumite funcţii sintactice, după 
cum urmează: 

a. Predicat 

Hai la joacă! 

Iată un motan! 

Câinele atunci hop! (formulare rar întâlnită, specifică mai degrabă comunicării orale) 
b. Subiect 

Se aude de afară: tropa-tropa! 
c. Nume predicativ 

Era vai de el. 
d. Complement direct 

În sala de spectacole, am auzit: tronc! 
e. Atribut 

Din casa prietenei mele se aude un zgomot puternic: boc! 
f. Complement circumstanţial 


Pisica mieuna de zor: miau! 

Sintaxa propoziției 


Sintaxa este acea parte a gramaticii care se ocupă de studiul funcţiei cuvintelor şi 


propoziţiilor şi care stabilește regulile de împreunare a cuvintelor în propoziţii şi fraze. 


Cele două unităţi ale frazei sunt propoziția şi fraza. 


Părţile de propoziție reprezintă cuvinte (sau, în anumite cazuri, grupuri de cuvinte) ce 
îndeplinesc diverse funcţii sintactice în cadrul unei propoziții. 


Părţile de propoziție se clasifică astfel: 
a) Părți principale de propoziţie 


e Subiectul 
e Predicatul 


exemplu: Sorin (subiect) analizează (predicat) un text. 
b) Părţi secundare de propoziţie 


e Atributul 
e Complementul 


Părţile secundare de propoziţie sunt cele care adaugă informaţii suplimentare părțior 
principale de propoziţie. 

Subiectul 
Cuprins 


Ce este subiectul? 
Clasificarea subiectelor 


o  Exprimat 
o  Neexprimat 


Ce este subiectul? 


Subiectul este partea principală de propoziţie care indică despre cine se vorbeşte în cadrul 
propoziției respective. Altfel spus, subiectul arată cine efectuează acţiunea indicată de 
predicatul verbal sau cine prezintă o anumită trăsătură indicată de numele predicativ. 
Așadar, într-o propoziţie se spune ceva despre subiect cu ajutorul predicatului verbal sau al 
numelui predicativ. 

Subiectul răspunde la două întrebări, şi anume: „cine?” şi „ce?”. 

Exemple: 

Mihai citeşte o carte. — Cine citeşte (o carte)? 


Pe masă se află o carte. — Ce se află pe masă? 


Mihai este harnic. — Cine este harnic? („harnic” = trăsătura subiectului exprimată prin nume 
predicativ) 


Clasificarea subiectelor 


Depinzând de prezenţa lui îi cadrul propoziției, subiectul poate fi: 


1. Exprimat 


Subiectul exprimat poate fi simplu sau multiplu. În timp ce subiectul simplu este constituit 
dintr-un singur cuvânt, cel multiplu este format din două sau mai multe părți de vorbire 
coordonate între ele. 

Exemple: 

Andreea merge la şcoală. (subiect simplu) 


Andreea și Alexandru merg la şcoală. (subiect multiplu) 


Observaţie: In cazuri rare, în special în vorbirea populară, se poate îmtâmpla să avem de-a 
face cu subiectul reluat. In acest caz are loc o dublă exprimare a subiectului. 


Exemplu: Aceea care a uitat să închidă ușa,/ ea este responsabilă. 

2. Neexprimat 


Subiectul neexprimat poate fi inclus sau subințeles. 

Cel subînţeles fie se cunoaște dintr-o propoziţie anterioară, fie urmează a fi menționat într-o 
propoziţie ulterioară. Intr-o propoziţie cu subiect subînțeles, predicatul va fi un verb la 
persoana a III-a. 


Exemplu: Andreea merge la şcoală 1/ şi se grăbeşte. 2/ 


Subiectul inclus este indicat în terminaţiile verbelor la persoana I şi la persoana a II-a, 
singular și plural. 


Exemplu: Alergăm către casă. (noi — subiect inclus) 
Observaţie: Subiectul inclus este adesea prezent în cadrul propoziţiilor cu verb la imperativ, 
care conțin un substantiv în cazul vocativ. În aceste propoziţii, substantivul la vocativ nu 
trebuie confundat cu subiectul! 
Exemplu: Maria, mergi mai încet! (tu — subiect inclus) 
Subiectul poate fi exprimat prin următoarele părți de vorbire: 
a. substantiv aflat în cazul nominativ 
Exemplu: 
Andrei citeşte. 
b. locuţiune substantivală 
Exemplu: 
„Lauda de sine nu miroase-a bine.” 
c. numeral (cu valoare substantivală) aflat în cazul nominativ 
Exemple: 
Trei au venit la şcoală. (numeral cardinal) 
Amândoi sunt vinovaţi. (numeral colectiv) 
O treime este de ajuns. (numeral fracţionar) 
Câte patru pleacă în excursie. (numeral distributiv) 
Al cincilea a câştigat cursa. (numeral ordinal) 


d. pronume aflat în cazul nominativ 

Exemple: 
Ei au ajuns mai devreme. (pronume personal) 
Dumneavoastră aveţi o opinie controversată. (pronume personal de politeţe) 
Al tău a reuşit la examen. (pronume posesiv) 
Aceea este mai frumoasă. (pronume demonstrativ) 
Toți merită câte un premiu. (pronume nehotărât) 
Niciuna nu îmi place foarte mult. (pronume negativ) 
Cine vrea să se joace în parc? (pronume interogativ) 
Să vorbească cine a ridicat mâna. (pronume relativ) 
e. verb la diferite moduri 
Exemple: 
A pierde o persoană dragă este o nenorocire. (infinitiv) 
De învățat mai mult este util. (supin) 
Se aude strigând. (gerunziu) 
f. locuţiune verbală 
Exemplu: 
A cădea de acord asupra unei probleme este dificil. (infinitiv) 
Este greu de băgat de seamă adevărul. (supin) 
g. interjecţie (doar după un reflexiv-pasiv impersonal) 
Exemplu: 
Se aude poc! 
Există cazuri în care propoziţiilor le lipseşte subiectul. Acestea sunt propoziţiile care conţin 
verbe impersonale, care indică adesea fenomene ale naturii. Alte exemple includ propoziții 
ce conțin expresii de tip impersonal. 
Exemple: 


Se înserează. 

Afară plouă. 
E vai de capul nostru. 
Subiectul şi verbul „a fi” — predicat verbal şi nominal 


Intr-o propoziţie în care verbul „a fi” are sens de „a exista” sau „a se afla”, subiectul este 
poziționat după predicat, fiind ușor de confundat cu numele predicativ. 


Exemplu: 

În cameră sunt două fete. (două fete — subiect) 

Dacă substantivul aflat după predicatul verbal (exprimat prin verbul „a fi”) indică 
anotimpuri, fenomene ale naturii sau stări sufleteşti, atunci acesta va îndeplini funcția 
sntactică de subiect. 

Exemple: 

E vară. 

Afară e cald. 

Subiectul nu are o poziţie bine determinată în cadrul unei propoziţii, astfel încât acesta se 
poate găsi atât la începutul, cât şi la mijlocul sau la finalul construcției. Aceeaşi regulă este 
valabilă în ceea ce priveşte poziția subiectului faţă de predicat. Astfel, subiectul se poate 
afla înainte sau după acesta. 

Exemple: 

Maria învaţă bine. 


Când soseşte Maria înapoi acasă? 


În bibliotecă citeşte Maria. 

Predicatul 
Cuprins 


Ce este predicatul? 


Clasificarea predicatelor 
o  Predicat verbal 


o  Predicat nominal 
o Părțile de vorbire prin care se exprimă predicatul 


Acordul predicatului cu subiectul 


Ce este predicatul? 


Predicatul este partea principală de propoziţie care indică acţiunea făcută de către subiect. 
Astfel, însuși sensul unei propoziții şi existenţa ei depind de predicat, drept pentru care 
analiza unei propoziţii începe mereu cu identificarea acestuia. Această parte de propoziţie 
indică fie o acţiune, fie o trăsătură, fie o stare a subiectului. 


Întrebările la care răspunde predicatul sunt următoarele: 


e Ceface? 
e Cine este? 
e Ceeste? 


e Cum este? 
Exemple: 
Iulia pleacă bucuroasă în excursie. 
Acest apartament este spațios. 


Clasificarea predicatelor 


În functie de tipul de verb prin care este exprimat, predicatul poate fi: 


1. Predicat verbal 


Acest tip de predicat indică fie o acțiune, fie o stare a subiectului. Verbul prin care se 
exprimă predicatul verbal se poate regăsi într-o propoziție la toate cele trei diateze: activă, 
pasivă şi reflexivă. Predicatul verbal este exprimat, de regulă, printr-un verb cu înțeles de 
sine stătător, răspunzând la întrebarea: ce face? 

Exemple: 

Anca citeşte o carte. — Ce face Anca? 


Anca citește o carte şi bea ceai. 


Observaţii: 

e  Verbula fi nu este mereu un verb predicativ, astfel încât el poate contribui şi la 
formarea predicatului nominal. Pentru ca a fi să formeze predicat verbal, el trebuie să 
se regăsească într-o propoziţie cu unul dintre următoarele sensuri: a se găsi, a se afla, 
a exista, a avea loc, a proveni, a se întâmpla, a se împlini, a costa, a merge, a 
hoinări, a călători, a dura. 

* În construcțiile de tipul „Mi-e dor”, „Mi-e sete”, „E vară” etc., verbul „a fi” 
îndeplineşte funcția sintactică de predicat verbal, iar substantivul sau pronumele care 
îl însoțește va fi, la rândul lui, subiect. 

e Anumite adverbe predicative nu necesită lângă ele verbul copulativ „a fi”, 
îndeplinind singure funcția de predicat verbal. Acestea sunt: poate, firește, pesemne, 
fără doar şi poate, desigur. 


Exemplu: Firește / că el vorbește cu tatăl meu. 


Predicatul verbal exprimat parţial şi cel neexprimat 


In unele fraze, predicatul se cunoaşte dintr-o propoziţie anterioară, siuaţie în care avem de-a 
face cu predicat subințeles. In cele mai multe cazuri, predicatul subînţeles se regăseşte în 
dialoguri. 

Exemple: 


- Cu cine ai călătorit? - Cu Andrei. 


Bogdan se îmbracă pentru călătorie; / Andreea, și ea. (se îmbracă — predicat subinţeles în 
cea de-a doua propoziţie) 


Există situaţii în care predicatul se deduce din ceea ce indică verbul exprimat într-o 
propoziţie precedentă sau adverbul care se găsește în aceeaşi propoziţie. 


Exemplu: 
- Astăzi ninge. 
- Repede afară la joacă! 


2. Predicat nominal 


Acest tip de predicat este exprimat printr-un verb care nu are înţeles de sine stătător. Spre 
deosebire de cel verbal, predicatul nominal exprimă o caracteristică a subiectului şi nu o 
acțiune a acestuia. 


Formula de construcție a predicatului nominal este următoarea: verb copulativ (la un mod 
personal) + nume predicativ (fie simplu, fie multiplu). Cel mai des întâlnit verb copulativ 


în formarea unui predicat nominal este a fi. 


Exemplu: Băiatul este leneș. 

Numele predicativ reprezintă o componentă importantă a predicatului nominal, exprimând o 
trăsătură a subiectului. Prin aceasta, el califică subiectul (ce este?, cum este?), îl clasifică şi 
îl identifică (cine este?). Astfel, numele predicativ oferă verbului copulativ sensul care îi 
lipseşte acestuia. 
Exemplu: Apa este de băut. (este — verb copulativ; de băut — nume predicativ) 
Numele predicativ poate fi: 

a. Simplu — când este format dintr-un singur termen 
Exemplu: Fata este harnică. 

b. Multiplu — când se compune din mai mulți termeni. 
Exemplu: Fata este harnică și inteligentă. 


Poziţia predicatului în cadrul unei propoziţii 


Într-o propoziţie, predicatul se poate afla fie la începutul, la mijlocul sau la finalul acesteia, 
neavând un loc bine determinat. 


Exemple: 

Fata citește o carte. 
Citeşte cartea cu atenție. 
În camera ei, fata citește. 


Părţile de vorbire prin care se exprimă predicatul 


Predicatul poate fi exprimat prin: 
e verb (la mod personal) 
Atletul a/eargă în fiecare zi. 
e  locuţțiune verbală 
Leneşul taie frunze la câini cât e ziua de lungă. 
e verb copulativ 
Andreea este o fată înţeleaptă. 
e adverb predicativ 


Desigur / că vom participa la concurs. 

e  locuţțiune adverbială predicativă 
Fără doar şi poate / că vom participa la concurs. 
e  interjecţie predicativă 
Deodată, pisica hop! pe masă. 
Numele predicativ poate fi exprimat prin: 
e adjectiv în cazul nominativ 
a. propriu-zis: Andrei este leneș. 
b. provenit din verb la participiu sau gerunziu 
Cerul pare înnorat. 
Rana războinicului este sângerândă. 
e  locuţțiune adjectivală 
Ei sunt cu picioarele pe pământ. 
e substantiv aflat într-unul din următoarele cazuri: 
a. nominativ 
Bodgan este fratele meu. 
b. acuzativ cu prepoziție 
Bluza este de mătase. 
c. dativ cu prepoziţie 
Cristian este asemenea fratelui său. 
d. genitiv cu prepoziție 
Eu sunt contra violenței domestice. 
e  locuţțiune substantivală 
Gătitul este o bătaie de cap. 
e pronume aflat într-unul din următoarele cazuri: 


a. nominativ: Mama a rămas aceeași. 

b. acuzativ însoțit de prepoziţie: Darurile sunt de la ai ei. 
dativ însoţit de prepoziţie: Copilul este asemenea alor săi. 
d. genitiv însoţit de prepoziţie: Cetăţenii au fost contra candidatului la primărie. 

e numeral cu valoare substantivală într-unul din următoarele cazuri: 
a. nominativ: Prietenii mei sunt cei patru de acolo. 
b. acuzativ cu prepoziție: Felicitarea este de la cei doi. 
c. dativ cu prepoziție: Fata este asemenea celor doi. 
d. genitiv cu prepoziţie: Votul a fost contra celor trei. 
e verb la unul dintre următoarele moduri: 
a. infinitiv 
Scopul ei este de a-i ajuta pe ceilalți. 
b. supin 
Exemplul lui este de urmat. 
+  locuţiune verbală la unul dintre următoarele moduri: 
a. infinitiv 
Dorinţa ei este de a o scoate la capăt. 
b. supin 
Comportamentul ei este de băgat de seamă. 
e adverb 


a. în construcţii personale: Situaţia este astfel. 
b. în construcţii impersonale: Este rău că amâni examenul. 


e  locuţțiune adverbială 

Este cu putinţă ca ea să se răzgândească. 
e  interjecţie 

E vai de ea. 


Acordul predicatului cu subiectul 

Atât în cazul predicatului verbal, cât şi în cel al verbului copulativ care contribuie la 
formarea predicatului nominal, acordul cu subiectul se realizează în număr şi persoană. 


Exemple: 


Fetele mănâncă prăjituri. (fetele — persoana a III-a, nr. plural; mănâncă — persoana a III-a, 
nr. plural) 


Ioana este înțeleaptă. (Ioana — persoana a III-a, nr. singular; este — persoana a III-a, nr. 
singular) 


Numele predicativ se acordă în mod obligatoriu cu subiectul în gen, număr şi caz, dacă se 
exprimă prin adjectiv sau printr-o altă parte de vorbire care are valoare adjectivală. 


Exemple: 


Ei sunt curioşi. (ei - persoana a III-a, plural, masculin, caz nominativ; curioşi — persoana a 
III-a, plural, masculin, caz nominativ) 


Alexandru venise primul în vizită. (Alexandru — persoana a III-a, singular, masculin; primul 
— persoana a III-a, singular, masculin) 


Există şi situaţii în care numele predicativ nu se acordă cu subiectul. In aceste situații, 
numele predicativ se exprimă fie prin substantiv, pronume, numeral, verb la infinitiv, verb 
la supin sau interjecţie. 

Exemple: 

Păpuşa este a fetiţelor. 


Ea a refuzat a vorbi respectuos cu fratele său. 


In situaţiile în care avem de-a face cu construcţii în care se găseşte un subiect multiplu, 
însoțit de un adjectiv sau de o altă parte de vorbire cu valoare adjectivală, procedăm astfel: 


e Dacă subiectul denumeşte fiinţe sau obiecte de genuri diferite, numele predicativ va 
fi întotdeauna la genul masculin, numărul plural. 


Exemplu: Alina şi Valentin sunt frați. 


e Dacă subiectul este exprimat prin substantive de genuri diferite, numele predicativ va 
fi la genul feminin, numărul plural. 


Exemplu: Lăcrămioara și ghiocelul sunt albe. 


e Chiar dacă un singur cuvânt dintre cele care compun subiectul este la numărul plural, 
numele predicativ va fi şi el la plural. 


Exemplu: Jacheta şi mănușile sunt mici. 

e Dacă subiectul multiplu este la numărul plural (dacă toate cuvintele care îl compun 
sunt la plural), numele predicativ se va acorda cu cel mai apropiat subiect. 


Exemplu: Ceaiul și prăjiturile sunt proaspete. 

Atributul 
Cuprins 


Ce este atributul? Caracteristici atribut 
Punctuaţia 
Clasificarea atributelor 


o Atributul adjectival 
Atributul substantival 


Atribut pronominal 
Atribut verbal 
Atribut adverbial 
Atribut interjecțional 


9 9 9 9 9 


Ce este atributul? Caracteristici atribut 


Atributul este partea secundară de propoziţie care determină fie un substantiv, fie o 
locuţiune substantivală, fie o parte de vorbire care are rolul de a înlocui un substantiv (un 
pronume sau un numeral). 
Atributul răspunde la următoarele întrebări: 

e Care? 

e  Cefelde...? 

e Al, a, ai, ale cui? 

e Cât (sau câtă, câţi, câte)? 

e  Alcâtelea/a câta? 
Poziţia atributului într-o propoziţie poate varia, astfel încât el se poate afla fie înainte, fie 
după substantivul determinat. Un substantiv poate avea mai mult de un singur atribut, caz în 
care acestea vor putea fi determinate de alte atribute. 
Exemple: 
Noua angajată este o persoană eficientă, serioasă, cu putere de muncă. 


Am cumpărat fructele şi legumele proaspete. 


Punctuaţia 


Atributele poziționate lângă substantivul determinat nu se despart prin virgulă dacă acestea 
identifică sau clasifică obiectul exprimat prin substantiv. 


În schimb, dacă atributul constituie, împreună cu părţile de vorbire determinate, o 
construcție cu rol explicativ (care descrie obiectul exprimat prin substantivul determinat), 


acesta va fi despărțit de restul construcției fie prin virgule, fie prin linii de pauză. 


Exemplu: Băiatul acela, cel din dreapta, este fratele meu. 

Cel mai adesea se situează între virgule atributele care determină un pronume personal sau 
un substantiv propriu. 


Exemplu: Andreea, prietena mea, este elevă. 

Când atributele de același fel determină același substantiv, ele vor fi separate prin virgulă 
sau conjuncții coordonatoare. Dacă atributele sunt de tipuri diferite, ele nu se vor separa prin 
virgulă. 

Exemple: 

Păpuşa blondă și frumoasă nu este ieftină. 


Păpuşa blondă a surorii mele este frumoasă. 


Clasificarea atributelor 


Atributul poate fi de mai multe tipuri, felul acestuia depinzând de partea de vorbire prin care 
este exprimat. Astfel, există următoarele tipuri de atribute: 


Atribut adjectival 
Atribut substantival 
Atribut pronominal 
Atribut verbal 
Atribut adverbial 
Atribut interjecțional 


Ad e: mat ad adi a 


1. Atributul adjectival 


Atributul adjectival poate determina fie un substantiv, fie un pronume, fie un numeral. El se 
acordă întotdeauna în gen, număr şi caz cu substantivul determinat. 


Atributul adjectival se exprimă prin următoarele părţi de vorbire: 
a. Adjectiv propriu-zis (la diverse grade de comparaţie) 
Exemple: 
Am vizionat un documentar interesant. 
interesant — atribut adjectival exprimat prin adjectiv propriu-zis la gradul pozitiv 
Am vizionat un documentar foarte interesant. 


foarte interesant — atribut adjectival exprimat prin adjectiv propriu-zis la gradul superlativ 
absolut 

b. Adjectiv pronominal 
Exemple: 
Băiatul acesta a rezolvat problema. 
acesta — atribut adjectival exprimat prin adjectiv pronominal demonstrativ 
Camera mea este ordonată. 
mea — atribut pronominal exprimat prin adjectiv pronominal posesiv 
c. Numeral cu valoare adjectivală 
Exemple: 
Două pisici privesc pe fereastră. 
două — atribut pronominal exprimat prin numeral cardinal 
Ambele pisici privesc pe fereastră. 
ambele — atribut adjectival exprimat prin numeral colectiv 
d. Adjective provenite din verbe 
Exemple: 
Bătrâna cu mâini tremurânde l-a privit îndelung. 
tremurânde — atribut adjectival exprimat prin adjectiv provenit din verb la gerunziu 
Câmpul înverzit ne bucură privirile. 
înverzit — atribut adjectival exprimat prin adjectiv provenit din verb la participiu 


2. Atributul substantival 


Atributul substantival determină fie un substantiv, fie un pronume, fie un numeral şi se 
poate exprima prin substantive în următoarele cazuri: 


e Genitiv 

e Acuzativ cu prepoziție 
e Nominativ 

e Vocativ 


Atributul substantival poate fi de trei tipuri: 


a. Atribut substantival genitival 


Acest tip de atribut răspunde la întrebarea (adresată substantivului determinat) al, a, ai, ale 
cui?, putând fi însoțit fie de articolele posesive al, a, ai, ale, fie de articolul hotărât lui. 


Poziţia atributului substantival genitival este, de regulă, după substantivul determinat. 
Exemplu: Blana iepurelui este foarte moale. 


In unele situații, însă, între atributul genitival şi articolul posesiv care se află în compoziția 
acestuia sunt plasate unele atribute adjectivale. 


Exemplu: 

Meditam la istoria bogată a frumosului meu oraş. 
a orașu(lui) — atribut genitival 

frumosului, meu — determină atributul genitival 


Observaţie: 


Articolul posesiv aflat înaintea atributului genitival se va acorda întotdeauna în gen, număr 
şi caz cu substantivul pe care îl determină atributul. 


Exemplu: 
Capitolele lungi ale romanului m-au plictisit. 
b. Atribut substantival prepoziţional 
Acest tip de atribut este exprimat, de regulă, prin substantiv în cazul acuzativ. Acestui 
substantiv i se adaugă diverse prepoziţii (de, spre, fără, în, pentru etc.) sau adverbe de 
comparaţie (ca, cât). 
Exemple: 
Am ajuns într-o pădure de conifere. 
În poveste, Alice s-a făcut mare cât casa iepurelui. 
Pe lângă aceste părți de vorbire, atributul substantival prepoziţional poate fi exprimat şi 
printr-un substantiv aflat în cazul genitiv şi precedat de o prepoziţie (împotriva, asupra etc.) 


sau de o locuţiune prepozițională. 


Exemplu: Acțiunile contra violenței domestice au dat rezultate. 

Observaţii: 


+ În unele cazuri, între prepoziţia şi substantivul ce îndeplineşte funcţie de atribut 
substantival prepozițţional se află şi alți termeni. 


Exemplu: Elevii din aglomerata şcoală aleargă prin curte. 

e Adesea, când două sau mai multe atribute substantivale prepoziţionale însoțesc un 
substantiv, prepoziţia se află numai înaintea primului atribut. Aceasta se petrece 
numai atunci când sensul comunicării nu este modificat. 

Exemplu: Am cumpărat haine de bumbac și mătase. 


c. Atribut substantival apoziţional 


Apoziţia este un atribut substantival a cărui funcție semantică este aceea de a explica, 
clasifica sau identifica un obiect precedent. 


Exemplu: Andreea, sora mea, are şase ani. 
Apoziţia poate fi: 
e simplă 
- exprimată printr-un substantiv propriu sau comun, simplu sau compus. 
e dezvoltată 
- formată dintr-un substantiv şi alte părți de propoziție (atribute, complemente) 
Exemple: 
Voi, copiii, trebuie să ascultați de părinţi. (apoziţie simplă) 
Bogdan, colegul meu de bancă, este bolnav. (apoziţie dezvoltată) 


3. Atribut pronominal 


Atributul pronominal determină un substantiv, pronume sau numeral. El se exprimă prin 
următoarele tipuri de pronume: 


e Personale 
e De politețe 
e Reflexive 
e Posesive 


e Relative 
e  Interogative 
e Negative 


e  Nehotărâte 
e Demonstrative 

Atributele pronominale se împart în următoarele categorii: 
a. Atribute pronominale genitivale 


Aceste atribute se află mereu în cazul genitiv şi se exprimă prin varii tipuri de pronume, cu 
excepţia celui reflexiv şi a celui de întărire. 


Exemplu: Hainele ei sunt îngrijite. 


b. Atribute pronominale prepoziţionale 


Aceste atribute se exprimă prin diverse tipuri de pronume, aflate în cazurile: acuzativ, 
genitiv sau dativ. Ele vor fi precedate de prepoziţii sau locuţiuni prepoziţionale. 


Exemplu: Cadoul de la Alina a fost apreciat. 
c. Atribute pronominale în cazul dativ 


Aceste atribute se exprimă de cele mai multe ori prin dativul posesiv (pronume personal şi 
reflexiv care indică posesia). 


Exemple: 
Rochia-i albastră a atras privirile tuturor. (rochia sa — pronume personal) 
Și-a murdărit rochia. (rochia sa — pronume reflexiv) 

d. Atribute pronominale apozitive 


Denumite și apoziții pronominale, aceste tipuri de atribute se exprimă prin pronume aflate în 
cazul nominativ. Ele pot fi simple sau dezvoltate. 


Exemple: 
Copiii aceia, sunt nepoții mei. (aceia — apoziţie pronominală simplă) 


Copiii aceia, adică cei de acolo, sunt nepoţii mei. (adică cei de acolo — apoziție 
pronominală dezvoltată) 


4. Atribut verbal 


Atributul verbal este exprimat prin verb la: infinitiv, supin sau gerunziu. 
Exemple: 
Plăcerea de a citi este resimţită de mulți dintre noi. (de a citi — verb la infinitiv) 


Cerinţa de copiat în caiete a fost neclară. (de copiat — verb la supin) 

Am văzut un tigru vânând la televizor. (vânând — verb la gerunziu) 


5. Atribut adverbial 


Acest atribut se exprimă prin diverse tipuri de adverbe. De regulă, aceste adverbe sunt 
precedate de locuţiuni adverbiale sau de una dintre următoarele prepoziţii: de sau din. 


Exemple: 
Şcoala de acolo este a fratelui meu. 
Cartea din spate este a profesorului. 
6. Atribut interjecțional 
Acest tip de atribut se exprimă fie prin interjecţii, fie prin locuţiuni interjecționale. 
Exemple: 
Sunetul poc! m-a speriat. (interjecţie) 


Cuvintele Doamne fereşte! sunt rostite de atei şi credincioşi deopotrivă. (locuţiune 
interjecțională) 

Complementul 
Cuprins 


Ce este complementul? 
Clasificarea complementelor 
Complementele necircumstanţțiale 
Complementele circumstanţiale 


Ce este complementul? 


Complementul este partea secundară de propoziţie care determină: un verb, un adjectiv, un 
adverb sau o interjecţie cu funcţia sintactică de predicat. El răspunde la următoarele 
întrebări: 


e Pecine? 
e Ce? 
e Cui? 


e Despre cine? Despre ce? 

e Lacine?Lace? 

e Pentru cine? 

e Cu cine? Cu ce? 

e Decine? Dece? 

e Unde? De unde? Pe unde? Până unde? 
+  Încotro? 

e Când? De când? Până când? 
e Câttimp? 

e Cum? În ce fel? 

e Cât? 

e Din ce cauză? 

e În ce scop? Cu ce scop? 


Când determină un adjectiv, complementele sunt precedate de prepoziţii sau adverbe de 
comparație. Când determină un adverb, complementele se exprimă fie prin alte adverbe, fie 
prin substantive sau pronume precedate de adverbe de comparaţie. 


Clasificarea complementelor 


Complementele se împart în două mari categorii: 


1. Complemente circumstanţiale 


Precum sugerează denumirea acestora, complementele circumstanţiale indică împrejurarea 
în care are loc acțiunea exprimată de către verbul determinat. Această categorie se împarte 
în varii categorii, astfel încât complementele circumstanțiale pot fi: 


a. De loc 
b. De timp 
c. De mod 

De cauză 
De scop 
Condiţionale 
Concesive 
Consecutive 


za nos 


b. Complemente necircumstanţiale 


Aceste complemente indică obiectul asupra căruia se revarsă consecinţele acțiunii exprimate 
prin verb, sau obiectul căruia i se acordă ceva anume. Complementele necircumstanţiale pot 
fi: 


e Directe 
e  Indirecte 
e De agent 


Într-o propoziţie, complementul se află, de regulă, după termenii determinaţi. În unele 
situații, complementul stă înaintea termenului determinat. 


Exemple: 
Pe Marius l-am văzut la şcoală. 
La şcoală l-am văzut pe Marius. 


Observaţii: 


e Complementul direct şi cel indirect nu se vor separa niciodată prin virgule de verbele 
determinate de acestea. 

e  Complementele aflate în raport de coordonare se pot despărți între ele sau nu prin 
virgulă, depinzând de regulile de punctuație aplicate conjuncţiilor. 


Complementele necircumstanțiale 
1. Complementul direct 


Complementul direct indică elementul asupra căruia se exercită acţiunea exprimată de 
termenul determinat. Această parte de propoziţie poate determina un verb, o interjecție sau o 
locuţiune verbală și răspunde la următoarele întrebări: 


e Pecine? 
e Ce? 
Exemple: 


Am întâlnit-o pe Maria în oraş. — Pe cine am întâlnit în oraş? 

Mănânc prăjitura făcută de mama. — Ce mănânc? 


Poziţia complementului direct este, de regulă, după verbul determinat, deşi se poate afla şi 
înaintea acestuia. 


Exemple: 
Pe loana nu o vom mai vedea pentru multă vreme. — Pe cine nu vom mai vedea? 
Nu o vom mai vedea pe Ioana pentru multă vreme. 
Complementul direct poate fi exprimat prin: 
a. Substantiv 
Exemplu: Recit o poezie învățată la şcoală. 
b. Pronume 
Dacă un complement direct este exprimat prin pronume personal neaccentuat: 


Când verbul pe care îl determină complementul direct este la modul infinitiv sau conjunctiv, 
complementul se va afla între prepoziţia infinitivului (sau conjunctie) şi verb. 


Exemplu: 
Maria şi-a propus să-l pregătească pentru vestea cea rea. 
Dacă un complement direct este exprimat prin pronume neaccentuat: 


Când verbul determinat se află la modul infinitiv şi stă după verbul a putea, complementul 
direct exprimat prin pronume neaccentuat va fi aşezat înaintea verbului a putea. 


Exemple: 

ÎL pot convinge dacă are o minte deschisă. 

Îl — complement direct, determină verbul a convinge 
c. Numeral 

Exemplu: 

L-am văzut pe al doilea ieşind din clădire. 
d. Verb (la infinitiv, gerunziu sau supin) 

Exemple: 


Am învăţat de la părinți a rezolva singur problema. (infinitiv) 

Am auzit strigând de la vecinul de deasupra. (gerunziu) 
Când termini de citit, vino la masă. 


2. Complementul indirect 


Complementul indirect indică elementul căruia îi este atribuită acțiunea sau trăsătura 
exprimată prin cuvântul determinat. Această parte de propoziţie poate determina un verb, un 
adjectiv sau o interjecţie şi răspunde la următoarele întrebări: 


e Cui? 

e Despre cine? Despre ce? 
e Lacine?Lace? 

e Pentru cine? 

e Cucine? Cu ce? 

e Decine? Dece? 

e Asupra cui? 

e  Contra/ împotriva cui? 


De regulă, complementul direct se află după termenul determinat, dar în unele cazuri, el stă 
şi înaintea acestuia. 


Exemple: 
I-am spus Andreei o poveste. 
Andreei i-am spus o poveste. 


Adesea, complementul indirect este separat de cuvântul determinat prin alte părți de 
propoziție. 


Exemplu: Vorbim cu toţii despre evenimentul de ieri. 

Când complementul indirect este exprimat printr-un pronume reflexiv sau personal în cazul 
dativ, determinând, în același timp, un verb la modul conjunctiv, acesta se va afla între 
prepoziţie (sau conjuncţie) şi verb. 

Exemplu: 


I-am spus să-mi dea cartea miercuri. 


Când determină un verb la infinitiv aflat după verbul „a putea”, complementul indirect 
exprimat prin pronume neaccentuat în dativ stă înaintea verbului. 


Exemplu: 
Îi pot dezvălui ce gândesc. 
Dacă avem de-a face cu o dublă exprimare a complementului indirect, cuvântul dublat se 


poate afla după infinitiv sau înaintea verbului „a putea”. 

Exemplu: 
Îi pot dezvălui lui ce gândesc. 
Lui îi pot dezvălui ce gândesc. 
Complementul indirect se poate exprima prin: 
a. Substantiv 
Exemplu: Am discutat despre Alina. 
b. Pronume 
Exemplu: Am cumpărat cadoul pentru el. 
c. Adjectiv 
Exemplu: Din negru s-a făcut alb. 
d. Numeral 
Exemplu: I-am acordat celui de-al doilea premiul. 
e. Verb (la infinitiv, gerunziu sau supin) 
Exemplu: Alexandru s-a plictisit de citit. 
3. Complementul de agent 
Complementul de agent indică cine realizează acţiunea exprimată de verbul determinat (de 
obicei, un verb aflat la diateza pasivă, sau verbe aflate la modurile supin sau participiu, 
verbe la diateza reflexiv-pasivă, locuţiuni verbale cu verbe la diateza pasivă sau adjective 
care provin din verbe). 


Complementul de agent răspunde la următoarele întrebări: 


e Decine? 
e De către cine? 


In general, complementul de agent se află după verbul pe care acesta îl determină, însă 
există şi situaţii în care poate sta înaintea acestuia. 


Exemple: 
A fost adoptat de prima familie. 


De prima familie a fost adoptat. 

Un verb aflat la diateza pasivă poate avea două sau mai multe complemente de agent, aflate 
în raport de coordonare. 


Exemplu: Cartea a fost apreciată de Maria, Diana și de Cristian. 
Complementul de agent se poate exprima prin: 

a. Substantiv (precedat de prepoziţiile de şi de către) 
Exemplu: Casa a fost renovată de muncitori. 

b. Pronume (cu prepoziţiile de şi de către) 
Exemplu: Cartea a fost citită de către aceia. 

c. Numeral (precedat de prepoziţia de) 
Exemplu: Numele a fost menţionat de al treilea. 


Complementele circumstanţiale 
1. Complementul circumstanţial de loc 


Complementul circumstanțial de loc indică, aşa cum deducem din numele său, locul în care 
se petrece acțiunea indicată de verb. El poate exprima o localizare bine definită sau poate 
exprima: o direcție, un punct de pornire, un spațiu sau o delimitare. Complementul 
circumstanţial de loc determină fie un verb, fie o locuţiune verbală, fie o interjecţie cu 
funcție sintactică de predicat. 


Aşadar, această parte de propoziţie răspunde la următoarele întrebări: 


e unde? 
e de unde? 
e pe unde? 


e până unde? 
e încotro? 


De obicei, poziția complementului circumstanțial de loc este după verbul pe care îl 
determină. In cazul în care complementul este exprimat prin adverbul interogativ unde, el va 
fi poziționat înaintea cuvântului determinat. 

Exemplu: Nu văd unde este. 

Complementul circumstanţial de loc poate fi exprimat prin: 


a. substantiv 


Exemplu: Astăzi plec la Sibiu. 

b. Pronume 
Exemplu: Pisica se plimbă în jurul lui. 
c. adjectiv 
Exemplu: A luat stiloul din faţa lui. (adjectiv pronominal posesiv) 
d. numeral 
Exemplu: Într-a patra locuieşte fratele meu. 
e. verb 
Exemplu: Copiii au plecat la cules de fructe. 
f. adverb 
Exemplu: Mașina venea din spate. 
g. locuţiune adverbială 
Exemplu: Nerăbdător, copilul alerga de colo — colo. 


2. Complementul circumstanţial de timp 


Complementul circumstanţial de timp este partea secundară de propoziţie care indică 
momentul în care se petrece o anumită acţiune. În plus, această parte de propoziţie mai 
poate indica alți factori temporali, precum: era, răstimpul, durata, frecvența sau limita 
acțiunii. 
Complementul circumstanțial de timp răspunde la următoarele întrebări: 

e Când? 

e De când? 

e Până când? 


Când un complement circumstantial de timp este poziționat după regentul său, cele două nu 
se despart prin virgulă. Când, însă, complementul circumstantial de timp este plasat înaintea 
regentului său, acestea se despart prin virgulă. 


Dacă un complement circumstanțial de timp se află între subiect şi predicat, acesta se 
izolează de cele două prin virgule. 


Complementul circumstanțial de timp se poate exprima prin: 
a. Substantiv 


Exemplu: Din momentul acela, nu am mai fost prieteni. 

b. Adverb de timp 
Exemplu: Zeri a fost luni. 
c. Locuţiune adverbială de timp 
Exemplu: Călătorii au ajuns dis de dimineaţă. 
d. Adjectiv 
Exemplu: Îl cunosc de tânăr. 
e. Verb 
Exemplu: Înainte de a mânca, el s-a spălat pe mâini. 


3. Complementul circumstanţial de mod 


Complementul circumstanțial de mod este partea secundară de propoziţie care indică felul în 
care se desfășoară sau se prezintă acţiunea exprimată de verbul determinat. De asemenea, 
complementul circumstanţial de mod poate arăta consecinţele unei anumite acţiuni. 
Complementul circumstanțial de mod răspunde la întrebările: 

e Cum? 

e Cât? 

e [nce fel? 
Complementele circumstanțiale de mod pot fi de patru tipuri (în funcţie de ceea ce indică): 


1. Complement circumstanţial de mod propriu-zis 


Acesta indică o stare, o acţiune, o caracteristică, sau modul în care se desfăşoară sau se arată 
acțiunea. El se poate exprima prin: 


a. Substantiv 

Muzica se aude în surdină. 
b. Numeral 

Şi-a împărțit venitul în patru. 
c. Verb 

A ajuns plângând de bucurie. 
d. Adverb de mod 


Elevul a sosit mai târziu decât ieri. 

e. Locuţiune adverbială de mod 
Am tăcut într-adevăr când mi s-a vorbit. 
f. Interjecţie 
Bătrâna se îndrepta șontâc, șontăc către casă. 
2. Complement circumstanţial de mod comparativ 
Complementul circumstanțial de mod comparativ indică modul în care se desfăşoară o 
acțiune sau se înfăţişează o stare, o trăsătură, în comparaţie cu alte acțiuni sau obiecte. 
Acesta poate fi exprimat prin: 
a. Substantiv 
Copilul se învârte ca un titirez. 
b. Pronume 
Fata cântă mai bine decât mine. 
c. Verb la infinitiv 
A citi este mai ușor decât a învăţa. 
d. Adverb 
Maşina se mişca mai încet ca oricând. 
e. Adjectiv 
Este mai degrabă blând decât agresiv. 
3. Complement circumstanţial de mod de măsură 


Acest complement arată măsura sau valoarea obiectelor şi se exprimă prin substantiv însoțit 
de numerale, precedat de prepoziţie. 


Exemplu: Produsul s-a scumpit cu cinci lei. 
4. Complement circumstanţial de mod consecutiv 


Complementul circumstanțial de mod consecutiv indică urmările unei acțiuni sau pe cele ale 
unei trăsături. El se exprimă prin expresii fixe. 


Exemplu: S-a făcut de mirul lumii. 


4. Complementul circumstanțial de cauză 

Complementul circumstanțial de cauză este partea secundară de propoziţie care arată cauza 
unei acțiuni sau pe cea a unei trăsături. El determină fie un verb, fie un adjectiv, fie o 
locuţiune verbală și răspunde la următoarele întrebări: 


e Din ce cauză? 
e Din ce pricină? 


Când se află după regentul său (partea de vorbire pe care o determină), complementul 
circumstanţial de cauză nu se desparte de acesta prin virgulă. In schimb, când se află 
înaintea regentului, complementul circumstanţial de cauză se desparte prin virgulă de 
acesta. 
Complementul circumstanțial de cauză poate fi exprimat prin: 

a. Substantiv 
Băiatul plânge din cauza Ancăi. 

b. Pronume 
Din pricina lui am pierdut competiția. 

c. Numeral 
Am ajuns la școală din cauza celor doi. 

d. Adjectiv 
Bărbatul era negru de supărat. 

e. Verb 


Considerând că nu merită, nu i-a acordat nota zece. 


5. Complementul circumstanţial de scop 


Complementul circumstanțial de scop este partea secundară de propoziţie care indică scopul 
acțiunii exprimate de verbul determinat. El determină întotdeauna un verb şi răspunde la 
întrebarea: Cu ce scop? 


Acastă parte e propoziţie este plasată, de obicei, după regentul său și nu se separă prin 
virgulă de acesta. 


Exemplu: Am plecat pentru a cumpăra cele necesare. 
Complementul circumstanțial de scop se poate exprima prin: 
a. Substantiv 


În vederea evaluării corecte a examenelor, numele elevilor este ascuns. 

b. Verb 
Prietena mea a plecat pentru a împrumuta o carte. 


6. Complementul circumstanţial condiţional 


Complementul circumstanțial condițional este partea secundară de propoziţie care arată 
condiţia de care depinde înfăptuirea unei acţiuni sau existenţa unei trăsături. El determină 
întotdeauna un verb şi răspunde la întrebarea: Cu ce condiție? 
De obicei, complementul circumstanţial condițional se află înaintea regentului său, 
separându-se de acesta prin virgulă. Dacă poziția complementului circumstanţial condițional 
este după regentul său, atunci el se va despărți prin virgulă de acesta. 
Complementul circumstanțial condițional se poate exprima prin: 

a. Substantiv 
In caz de urgență, deschideţi fereastra. 

b. Verb 
Exersând mai mult, vei câştiga concursul. 

c. Adverb (când una dintre condiţii este exprimată) 


Să te îmbraci bine, altfel îţi va fi frig. 


7. Complementul circumstanţial concesiv 


Complementul circumstanţial concesiv este partea secundară de propoziţie care indică un 
context care ar fi putut împiedica realizarea unei acțiuni, dar, cu toate acestea, nu o face. 


Complementul circumstanțial concesiv se află, de regulă, înaintea regentului său şi se separă 
de acesta prin virgulă. Când stă după regent, nu se desparte prin virgulă de acesta. 


Complementul circumstanțial concesiv determină întotdeauna un verb la mod personal şi se 
poate exprima prin: 


a. Substantiv 

În ciuda eforturilor depuse, nu a intrat la facultate. 
b. Adjectiv 

Chiar răcit, tot a ieşit din casă. 


Observaţie: 

De cele mai multe ori, se întâlnesc enunţuri de tipul: Deşi răcit, tot a ieşit din casă. Acestea 
se definesc ca fiind construcții eliptice de predicat. 


c. Verb 
Fără a cunoaște toate detaliile, a înţeles situația. 


8. Complementul circumstanţial consecutiv 


Complementul circumstanțial consecutiv este partea secundară de propoziţie care arată 
consecinţa unei acţiuni întreprinse, sau pe cea a unei caracteristici. El determină fie un verb 
la modul personal, fie un adjectiv, şi este poziționat, de obicei, după regentul său, 
nedespărțindu-se prin virgulă de acesta. 
Complementul circumstanțial consecutiv se poate exprima prin: 

a. Substantiv 


Se potrivesc de minune. 


Este prea obosit pentru o altă încercare. (substantiv de origine verbală precedat de 
prepoziţiile: de, pentru, spre — aflat în corelație cu adverbele: destul şi prea) 


b. Verb 


Era destul de înţeleaptă spre a nu se lăsa înşelată. 

Sintaxa frazei 
Cuprins 


Definiţie fraza 
Compenenţa frazei 
o Propoziția principală 
o Propoziția secundară 


Definiţie fraza 


Fraza este o unitate sintactică de sine stătătoare, formată din două sau mai multe propoziții 
aflate, la rândul lor, fie în raport de coordonare, fie în raport de subordonare. Numărul de 
propoziţii existente într-o frază este același cu numărul de predicate. 


Sintaxa frazei este componenta gramaticii care se ocupă cu studiul modului de îmbinare al 
propoziţiilor în fraze, al tipurilor de propoziţii și al raporturilor sintactice dintre acestea. 
Aceste raporturi pot fi, după cum urmează: de coordonare şi de subordonare. 


Compenenţa frazei 


O frază se compune din: 


1. propoziția principală (întâlnită şi sub numele de „regentă”). Aceasta este propoziția 
de bază, singura care are înţeles de sine stătător. 

2. Propoziția (una sau mai multe) secundară. Acest tip de propoziție depinde de una 
sau mai multe propoziţii pe care le determină. Ea se mai numește și „propoziţie 
subordonată”, fiind dependentă de un cuvânt de legătură (conjuncție) din propoziția 
determinată. 


Fraza se poate constitui şi din mai multe propoziții principale, aflate în raport de 
coordonare. 
Propoziţiile principale pot fi legate între ele prin: 


e cuvinte de legătură 

e virgulă 

e punct şi virgulă 

1. Propoziția principală 
Propoziția principală este cea care are înţeles de sine stătător, fără a depinde de propoziţiile 
secundare. O frază poate include una sau mai multe propoziţii principale, cărora li se adaugă 
şi propoziţii secundare. Există şi situaţii în care fraza se compune numai din propoziţii 


principale, aflate în raport de coordonare. 


Exemplu de propoziție principală: Eu beau apă. 

2. Propoziția secundară 


Propoziția secundară, întâlnită şi sub numele de „subordonată”, nu are înţeles de sine 
stătător. Sensul acesteia depinde în întregime de o altă propoziţie (principală). În cadrul unei 
fraze, propoziția secundară îndeplineşte rolul unei părți de propoziție a regentei. Chiar și 
denumirile tipurilor de propoziţii secundare sugerează această dinamică. Acestea sunt, după 
cum urmează: 


e Propoziția subordonată subiectivă 
e Propoziția subordonată atributivă 
e Propoziția subordonată completivă directă 
e Propoziția subordonată completivă indirectă 
Exemplu de frază ce conţine o propoziţie principală şi una secundară: 


Eu citesc cartea / pe care am cumpărat-o ieri. 


(Eu citesc cartea — propoziţie principală; pe care am cumpărat-o ieri — propoziţie 
subordonată atributivă) 

Elemente de relaţie în frază: conjuncţiile simple și compuse 
Cuprins 
Ce este conjuncţia? 


o Observatii 


Clasificarea conjuncţiilor 
Coordonarea copulativă şi prin juxtapunere 
Subordonarea 


Ce este conjuncţia? 


Conjuncţia este partea de vorbire neflexibilă care realizează legătura dintre părțile de 
propoziţie de același fel, precum și între două propoziţii, în cadrul unei fraze. Această parte 
de vorbire nu are funcţie sintactică, fiind mai degrabă un termen ajutător (denumit şi 
„instrument gramatical”). 

Exemple de conjuncţii: și, de, sau, dacă, iar, dar, însă, ci, deci, să, ca să, deşi, deoarece. 


Exemple de fraze ce conţin conjuncții: Am plecat la şcoală / şi mi-am uitat caietul. 
(conjuncţia „şi” face legătura dintre prima şi a doua propoziţie) 


Observaţii 


e Este important de menționat că legătura între propoziţii poate fi realizată şi prin alte 
părți de vorbire, precum: pronume relative (care, cine) sau prin adverbe relative 
(unde, până unde). 
e În timp ce alte conjuncţii fac doar legătura între două propoziţii, 
conjuncția să funcționează ca semn distinctiv al modului conjunctiv. 
Exemplu: M-a chemat/ să-mi spună/ că am reuşit. (Aici, conjuncţia să este marca modului 
conjunctiv — să spună leagă propoziţiile 1 şi 2, în timp ce conjuncţia că face legătura între 
cea de-a doua şi cea de-a treia propoziţie). 


Clasificarea conjuncțiilor 


În funcţie de forma lor, conjuncţiile (sau locuţiunile conjuncționale) pot fi: 
a. Simple 
Exemple: că, să, dar, iar, nici 
b. Compuse 
Exemple: ca să, încât să 
După funcţia îndeplinită de ele, conjuncţiile (sau locuţiunile conjuncţionale) pot fi: 


a. Coordonatoare 

Acest tip de conjuncţii fac legătura între două părți de propoziție (sau între două propoziţii) 
care nu depind una de cealaltă din punct de vedere al sensului lor. 


Când este exprimat prin intermediul conjuncțiilor subordonatoare, raportul dintre diverse 
părți de propoziţie (sau dintre propoziţii), se numeşte raport de coordonare. 


Conjuncţiile (şi locuţiunile conjuncţionale) se împart în patru subcategorii. Astfel, în limba 
română întâlnim conjuncţii şi locuţiuni conjuncţionale: 


copulative (și, nici, cât şi, dar şi, nu numai, precum şi) 
adversative (dar, iar, însă, ci) 

disjunctive (sau, ori, fie, ba) 

conclusive (deci, prin urmare, aşadar, în concluzie) 


E = ata 


b. Subordonatoare 
Conjuncţiile subordonatoare leagă o propoziţie principală de una secundară. În acest cazuri, 
propoziţia secundară se află întotdeauna într-un raport de subordonare față de propoziția 


regentă. 


Exemplu: Am alergat atât de mult 7/ încât am obosit. 2/ (1 — propoziţie principală; 2 — 
propoziţie secundară) 


Coordonarea copulativă şi prin juxtapunere 


Raportul de coordonare reprezintă legătura stabilită între două sau mai multe elemente 
existente în acelaşi plan, fără ca între ele să existe o relaţie de interdependenţă din punct de 
vedere gramatical. 


Din punct de vedere semantic, legătura de coordonare se constituie din coexistenţa în timp 
şi spaţiu a diverselor elemente, precum și în consecutivitatea acțiunilor. 


Se pot afla în raport de coordonare, după cum urmează: 

e părțile de propoziţie între ele 

e o parte/ mai multe părți de propoziţie cu o propoziţie/ mai multe propoziții 

e propozițiile (între ele) 
Părţile de propoziţie aflate în raport de coordonare pot avea aceeași funcţie sintactică. În 
această situaţie, ele reprezintă o parte de propoziţie multiplă (sau pot avea funcții sintactice 
diferite). 


Propoziţiile în raport de coordonare (propoziţii coordonate) pot fi: 


e Principale 
e Secundare 


Raportul de coordonare se poate realiza prin: 

a. juxtapunere 


Juxtapunerea reprezintă alăturarea prin virgulă a două (sau mai multe) propoziţii sau părți 
de propoziţie, în vederea formării unui raport de coordonare între acestea. 


Exemplu: Nu contribuiam la efort,/ se descurcau singuri. 
b. joncțiune 


Coordonarea prin joncțiune se realizează cu ajutorul conjunctiilor şi al grupurilor de cuvinte 
cu valoare de conjuncţii coordonatoare: 


Copulative: și, nici 

Adversative: dar, iar, însă 

Disjunctive: sau, ori, fie 

Conclusive: deci, aşadar, prin urmare, în concluzie: 


Exemplu: Călătoria a fost lungă, / dar ne-am simțit foarte bine. 


Subordonarea 


Raportul de subordonare se realizează între doi termeni (fie propoziţii, fie părți de 
propoziţie) care au funcţii sintactice diferite. Dintre acestea, unul va fi determinant (regent), 
iar celălalt, determinat (sau subordonat). Subordonarea presupune ca, pe lângă părțile 
principale de propoziţie (sau propoziția/ propoziţiile principală/e), să existe părți secundare 
de propoziţie (sau propoziţii secundare). 

Raportul de subordonare se realizează cu ajutorul: 


e  Conjuncţiilor (sau al locuţiunilor conjuncţionale) subordonatoare: că, ca, să 
să, dacă, încât, fiindcă, din cauză/pricină că, pentru că, de parcă etc. 


Exemplu: Pauzele sunt bune/ dacă nu devin prea lungi. 
e  Pronumelor (sau al adjectivelor pronominale) relative: care, ce, cât, cui, cel ce etc. 
Exemplu: Nu cumpăra rochia/ care nu are etichetă. 
e  Adverbelor relative: unde, de unde, când, până când, cum etc. 
Exemplu: Mă grăbesc/ când mă strigă loana. 
e  Pronumelor nehotărâte: oricare, oricine, orice, oricui 
Exemplu: Oricine vine/ se va simţi ca acasă. 
e  Adverbelor nehotărâte: oriunde, oricum, oricând etc. 


Exemplu: Oriunde privesc/ văd oameni veseli. 

Tipuri de propoziții subordonate în frază 


O propoziție subordonată are sens insuficient de una singură, depinzând din punct de 
vedere gramatical de o altă propoziţie (regenta sa). 


Pe lângă regentă, propoziţia subordonată îndeplinește astfel funcția unei părți de propoziţie. 
Aşadar, există următoarele feluri de propoziţii subordonate (dependente): 


e subiectivă 

e predicativă 

e atributivă 

e completivă 

e Propoziția subordonată circumstanțială 
o deloc 

de timp 

de mod 

de cauză 

de scop 

condițională 

concesivă 

consecutivă 


O. O- 0. O 0-0: O 

Propoziția subordonată subiectivă 


Propoziția subiectivă este aceea care constituie echivalentul propozițional al subiectului într- 
o frază. Cu alte cuvinte, ea îndeplineşte funcţia de subiect în raport cu regenta sa. 


Propoziția subordonată subiectivă poate fi introdusă prin: 
e  Pronume relativ (în cazurile: nominativ, dativ şi acuzativ) 
Ce a fost rău/ a trecut. 
e  Pronume nehotărât (în cazurile: nominativ, dativ şi acuzativ) 
Oricine o auzea/ era impresionat. 
e  Conjuncţie 
Se vede/ că te pricepi la desen. 
e  Adverb relativ 
Nu se ştie/ când se va întoarce. 


Pentru a identifica propoziţia subordonată subiectivă în cadrul unei fraze, se pun aceleaşi 
întrebări cu cele cerute de subiectul unei propoziţii: cine? şi ce? 


Propoziția subordonată subiectivă poate fi cerută de: 
e Verb (sau expresie) impersonal/ă 
a. verb impersonal la moduri personale 
Exemple: 
Era! să uiţi caietul acasă. (verb impersonal) 
E bine/ că am ajuns devreme. (expresie verbală impersonală) 
b. Verb reflexiv impersonal 
Se știe/ că am luat examenul. 
c. Verb pasiv impersonal 
Este stabilit! că vom pleca împreună. 
d. Verb impersonal reflexiv cu pronume în cazurile dativ sau acuzativ 


Imi convine! că locuim aproape. 

e Verb personal 
Cine nu pleacă devreme/ nu ajunge repede la şcoală. 

e Expresii impersonale formate din verbul a fi şi un adverb 
E bine/ că ţi-ai amintit ora plecării. 

e Adverbe (sau locuţiuni adverbiale) predicative 
Desigur/ că am citit cartea. 


Reguli de punctuație 


Când se află înaintea regentei, propoziţia subiectivă se desparte de aceasta prin virgulă. 


Exemplu: Cine muncește,/ nu e leneş. 


Când este aşezată după regentă, propoziţia subordonată subiectivă nu se desparte de aceasta 


prin virgulă. 


Exemplu: Cine nu muncește,/ acela e leneş. 

Propoziția subordonată predicativă 


2. Propoziția subordonată predicativă 


Propoziția subordonată predicativă este aceea care, aflată lângă un verb copulativ din 
regentă, înlocuieşte numele predicativ în cadrul unei fraze. 


Exemplu: Ea este/ cea care m-a ajutat. 


Propoziția predicativă răspunde la întrebările: 


e ce? 
e cum? 
e cefelde? 


Propoziția predicativă poate fi introdusă prin: 
e  Pronume relativ 
Nelămurirea este/ care dintre elevi a copiat. 
e  Pronume nehotărât 
Poţi lua/ orice pofteşti. 
e  Conjuncţiile: că, să, ca...să, dacă, de 
Treaba ta este/ să supraveghezi clădirea. 
e Adverbe şi locuţiuni adverbiale 
Vacanţa este/ cum şi-a imaginat-o ea. 


Există o serie de verbe care cer propoziția predicativă. Acestea sunt, după cum urmează: 


e a deveni 

e ase naşte 

e afi 

e aajunge 

e ase constitui 
e aleşi 


e asenumi 
e arămâne 

e asechema 
e apărea 

e ase face 

e a însemna 

Observaţii: 


a. Verbele copulative a fi, a rămâne şi a părea, pot fi utilizate şi sub formă de verbe 
impersonale, necesitând a fi urmate de o propoziţie subiectivă. 


Exemple: 
Era/ să pierd autobuzul. — PREDICATIVĂ 
Era/ tot ce visase. — SUBIECTIVĂ 


b. In cazul unor anumite expresii impersonale, adverbul stă înaintea verbului a fi, caz în 
care propoziţia subiectivă se poate confunda cu uşurinţă cu o propoziţie predicativă. 


Exemple: 
Se pare/ că a uitat de cearta lor. — SUBIECTIVĂ 
El pare/ că a uitat de cearta lor. — PREDICATIVĂ 


Reguli de punctuație 


Propoziția subordonată predicativă nu se desparte niciodată prin virgulă de regenta sa, aşa 
cum nici între subiect şi predicat nu se pune virgulă. 

Propoziția subordonată atributivă 


Propoziția subordonată atributivă îndeplineşte funcția atributului în cadrul unei fraze, 
determinând într-o altă propoziţie un substantiv sau un substitut al acestuia. 


Exemplu: Câinele 1/ care latră 2/ nu muşcă. 1/ 


Propoziția subordonată atributivă răspunde, în cadrul unei fraze, la următoarele întrebări: 


e care? 

e cefelde? 

e al(a,ai, ale) cui? 
e cât? 


Propoziția atributivă poate fi introdusă în frază prin: 

e  Pronume relativ 
Privesc fulgii de zăpadă/ ce alunecă treptat spre pământ. 

e  Conjuncţiile: că, să, ca...să, dacă, de și locuţiunea conjuncțională până să 
Am impresia/ că te cunosc. 

e Adverbele relative: unde, când, cum, cât (pot fi precedate de prepoziţii) 
Ajung în orașul/ unde ne-am cunoscut. 


Observaţie: 
Pronumele relativ care introduce o propoziţie atributivă are două roluri: 


1. Face legătura între propoziţia atributivă şi cuvântul determinat de aceasta 
2. Indeplineşte funcții sintactice diferite (subiect, atribut sau complement) în cadrul 
propoziției căreia îi aparține. Pronumele relativ care introduce o propoziţie atributivă 
are acelaşi număr şi gen cu substantivul pe care îl determină. Cazul va fi în mod 
obligatoriu cel cerut de funcţia sintactică pe care o îndeplineşte pronumele în 
propoziţia completivă directă. 
Exemple: 
Câinele/ care ne priveşte/ este prietenos. (SB) 


Țările/ în care nu plouă des/ suferă de pe urma secetei. (CCL) 


Elevii/ ai căror părinți sunt prezenţi/ ies din clasă. (AT) 

Reguli de punctuație 


Propoziția atributivă poate fi: 

a. Izolată (explicativă) 
Propoziția atributivă izolată are rol explicativ, astfel încât este necesar să se despartă prin 
virgulă de regenta ei. Ea poate lipsi din cadrul frazei, situaţie în care sensul acesteia ar 


rămâne neschimbat. 


Exemplu: Albert Einstein, / care este asociat cu teoria relativităţii,/ a fost un om de ştiinţă 
ilustru. 


b. Neizolată (sau determinativă) 


Intrucât atributiva neizolată se află în strânsă legătură cu regenta, nu se desparte de aceasta 
prin virgulă. 


Exemplu: Elevul care învaţă/ trece examenul 

Propoziția subordonată completivă 


Cuprins 


Propoziția subordonată completivă directă 
Propoziția subordonată completivă indirectă 


1. Propoziția subordonată completivă directă 


Propoziția subordonată completivă directă, aflată lângă un verb la mod personal sau 


nepersonal (sau o locuţiune verbală tranzitivă, o interjecţie cu valoare verbală tranzitivă) din 


regentă, are rol de complement direct. 
Exemple: 
e Verb tranzitiv: Am văzut/ cum învaţă George. 
e  Locuţiune verbală tranzitivă: Vânzătoarea a băgat de seamă! că a plecat un 
client. 
e  Interjecţie cu valoare verbală tranzitivă: Vite/ că s-a rezolvat problema. 


Propoziția completivă directă răspunde, în cadrul unei fraze, la următoarele întrebări: 


e Pecine? 
e Ce? 


Propoziția subordonată completivă directă poate fi introdusă prin: 

e Una dintre următoarele conjuncţii: că, să, cum, ca să, ca...să, dacă, de 
Andreea observase înainte/ că o incomoda aglomeraţia. 

e  Pronume sau adjective pronominale relative sau nehotărâte 
Spune-mi/ cine a lipsit. 

e Adverbe relative 
Nu am aflat/ când pleacă trenul. 
Observaţie: 
Propoziția completivă directă nu poate fi cerută niciodată de un verb reflexiv. 
Reguli de punctuație 


Când propoziția subordonată completivă directă se află înaintea regentei, se desparte de 
aceasta prin virgulă. 


Exemplu: Ce faci tu acum, / eu fac de multă vreme. 

Când completiva directă se află după regentă, ea nu se desparte prin virgulă de aceasta. 
Exemplu: Ştiu/ ce carte ţi-a plăcut cel mai mult. 


2. Propoziția subordonată completivă indirectă 


Propoziția subordonată completivă indirectă îndeplineşte funcția de complement indirect în 
cadrul unei fraze, când se află lângă un verb tranzitiv sau intranzitiv, un adjectiv, un adverb, 
o locuţiune verbală sau o interjecţie cu valoare verbală din regentă. 

Propoziția completivă indirectă poate determina şi substantive nearticulate. 


Exemplu: Ce friptură reuşită,/ felicitări cui a pregătit-o! 


Completiva indirectă răspunde la următoarele întrebări: 


e cui? 
e despre cine/ ce? 
e decine? 


e cu cine/ ce? 

e la cine/ ce? 

e pentru cine/ ce? 

e împotriva cui? 

e asupra cui? 
Propoziția completivă indirectă poate fi introdusă prin: 

e  Conjuncţie 
Nu își aminteşte/ că a plecat din cameră. 

e  Pronume sau adjective pronominal nehotărât sau relativ 
Am răspuns/ oricui m-a întrebat. 

e Adverb relativ (poate fi, sau nu, precedat de prepoziţie) 


Nu ştia/ unde dorea să plece. 


Reguli de punctuație 


Când propoziţia subordonată completivă indirectă se află înaintea regentei, se desparte de 
aceasta prin virgulă. 


Exemplu: Să spun ceva cu sinceritate,/ mi-am dorit întotdeauna. 
Când completiva indirectă se află după regentă, ea nu se desparte prin virgulă de aceasta. 


Exemplu: Mă mir/ că ai ajuns atât de repede. 

Propoziţii subordonate circumstanţiale 


Cuprins 


Propoziția subordonată circumstanţială de loc 
Propoziția subordonată circumstanţială de timp 
Propoziția subordonată circumstanţțială de mod 
Propoziția subordonată circumstanţțială de cauză 
Propoziția subordonată circumstanţială de scop 


Propoziția subordonată circumstanţială condiţională 


Propoziția subordonată circumstanţială concesivă 
Propoziția subordonată circumstanţțială consecutivă 


1. Propoziția subordonată circumstanţială de loc 


Propoziția subordonată circumstanţială de loc este aceea care, în cadrul unei fraze, joacă 


rolul unui complement circumstanțial de loc. Astfel, această propoziţie indică locul în care 


se petrece acțiunea exprimată de verbul aparținând regentei. 


Exemplu: Mergi/ unde te simţi în siguranţă. 


Circumstanţiala de loc răspunde, în cadrul frazei din care face parte, la următoarele 


întrebări: 


e unde? 

e de unde? 

e până unde? 
e încotro? 

e pe unde? 


Elementele regente pentru circumstanțiala de loc sunt următoarele: 


e Verb 
Exemplu: Plec/ unde văd cu ochii. 
e  Locuţiune verbală 
Exemplu: Ai luat-o la sănătoasa/ cât ai putut de repede. 
e  Interjecţie 
Exemplu: Hai/ unde am fost data trecută. 
e Adverb 


Exemplu: Am plecat/ acolo unde ţi-am spus. 

e  Locuţiune adverbială 
Exemplu: De jur imprejur, unde vedeai cu ochii/ bătea grindina. 
e Adjectiv 
Exemplu: Cărțile aranjate unde le-am lăsat/ sunt în acelaşi loc. 
Propoziția circumstanțială de loc se poate introduce prin: 
e Adverbe 
Pleacă/ oriunde poţi. 
e  Pronume relativ precedat de prepoziţie 
Se oprea/ în care sat apuca. 
e  Pronume nehotărât 
În orice sat se oprea,/ nu putea rămâne multă vreme. 
Reguli de punctuație 


Propoziția subordonată circumstanţială de loc nu se izolează prin virgulă de regenta sa 
atunci când se află după aceasta. 


Exemplu: M-am așezat/ unde e comod. 
Circumstanţiala de loc se separă de regenta sa prin virgulă atunci când se află înaintea ei. 
Exemplu: Unde nu plouă mult, nu cresc plantele. 


2. Propoziția subordonată circumstanţială de timp 


Propoziția subordonată circumstanţială de timp joacă rolul unui complement circumstanţial 
de timp în cadrul unei fraze. Ea indică momentul în care se petrece acţiunea indicată de 
verbul din regentă. 


Exemplu: Noi plecăm/ când se luminează afară. 


Circumstanţiala de loc răspunde, în cadrul frazei din care face parte, la următoarele 
întrebări: 


e De când? 
e Până când? 
e Cârtimp? 


Termenii regenți ai subordonatei circumstanţiale de timp sunt: 

e verb predicativ 
Eu mă joc pe calculator/ după ce termin de învăţat. 
e locuțiune verbală predicativă 
Sora mea şi-a dat seama/ că a întrecut măsura. 
e  interjecţie predicativă 
Hai/ când ai timp! 
e adjectiv 
Ea va deveni curioasă/ când îi vei povesti cele întâmplate. 
e adverb 
Atunci, când ai greşit,/ nu ai recunoscut. 
Propoziția subordonată circumstanţială de timp poate fi introdusă prin: 
e  Conjuncţie (precedată de până) 
Până să ajung la destinaţie,/ ploaia se oprise. 
e  Locuţiune conjuncţională 
Îndată ce mă trezesc,/ te voi suna. 
e Adverbele relative când şi ce, precedate de prepoziţiile pe, până, cum 
Continuă lucrul/ până când oboseşti. 
e Adverb 
Odată ce a început cearta,/ nu a încheiat-o uşor. 
e  Locuţiune adverbială 
Zâmbeşte/ ori de câte ori îşi aduce aminte de ei. 
Reguli de punctuație 


De regulă, când se află înaintea regentei, propoziţia circumstanţială de timp se desparte prin 
virgulă de aceasta. 


Exemplu: Cum se plimba el pe stradă, întâlneşte un prieten. 

Când se află după regentă, propoziţia circumstanțială de timp se separă de aceasta prin 
virgulă numai dacă înaintea acesteia se află o parte de vorbire cu valoare circumstanțială. 


Exemplu: Mergea repede/ pe când ploaia începea. 


3. Propoziția subordonată circumstanţială de mod 


În cadrul unei fraze, propoziţia subordonată circumstanţială de mod (sau propoziția modală) 
îndeplineşte rolul unui complement circumstanțial de mod. 


Exemplu: Au procedat/ cum au dorit. 

Termenii regenți ai propoziției circumstanţiale de mod pot fi: 
e Verbe 

Am mâncat! cât a mâncat şi ea. 
e  Locuţiuni verbale 

L-ai luat peste picior/ cum îl lua el înainte. 
e Adjective 

Am citit o carte lungă/ cât o zi de post. 
e Adverbe 

S-a mutat mai aproape/ decât a făcut-o el. 

Clasificare 

Propozițiile circumstanțiale de mod pot fi de trei feluri: 
a. Propriu-zise 


Propozițiile modale propriu-zise indică felul în care se desfăşoară acțiunea menționată în 
regentă. Ele mai pot arăta şi lipsa unei acțiuni diferite de cea din cadrul regentei. 


Propoziția modală propriu-zisă poate fi introdusă prin: 
e Adverb 

Cum îi vorbeşti,/ așa îţi va răspunde. 
e  Locuţiune adverbială 


Au continuat cearta/ fără să gândească rațional. 

b. Comparative 
Prin intermediul unei comparații, propoziția modală comparativă indică felul în care se 
desfăşoară acțiunea menţionată în regentă (sau modul în care se prezintă o stare ori 
trăsătură, menţionate în cadrul regentei). 
Propoziția subordonată modală comparativă poate fi introdusă prin: 

e Adverb 
Este mai bine/ să termini lucrul devreme/ decât să închei treaba târziu. 

e  Locuţiune conjuncţională 
A vorbit/ ca și cum l-ar fi auzit. 


c. Propoziţii modale de măsură progresive 


Propoziția modală progresivă arată raportul dintre creșterea unei acţiuni din regentă şi cea a 
unei acţiuni aflate în subordonată. Ea este introdusă în frază prin locuţiuni conjuncţionale. 


Exemple: 

Pe măsură ce se îndepărta,/ copacii se micşorau. 

Cu cât insista mai mult,/ cu atât devenea mai dezamăgit. 
Reguli de punctuație 


Exceptând propoziţia modală progresivă, subordonatele modale se află, de regulă, după 
regentă. In situaţia în care acestea se găsesc înaintea regentei, au valoare afectivă. 


Propozițiile subordonate modale se despart de regentă prin virgulă numai dacă nu sunt 
considerate de către vorbitor ca fiind esenţiale, indiferent de locul ocupat în cadrul frazei. 


Exemple: 
Vorbeşte/ cum vorbeşti de obicei. 
Vorbeşte rar,/ cum vorbeşti de obicei. 


4. Propoziția subordonată circumstanţială de cauză 


Propoziția subordonată circumstanţială de cauză (cauzală) joacă rolul unui complement 
circumstanţial de cauză în cadrul unei fraze. Astfel, aceasta arată cauza care determină 
acțiunea menționată în propoziția regentă. 


Exemplu: Nu dorm/ că nu mi-e somn. 

Termenii regenți ai subordonatei circumstanţiale de cauză pot fi: 
e Verbe 
N-a ajuns la timp/ fiindcă a adormit. 
e  Locuţiuni verbale 
N-a tăiat frunze la câini/ pentru că a fost harnic. 
e  Interjecţii 
Pasărea zbrrr!/ fiindcă s-a speriat. 
e Adjective 
Este obosită/ din cauză că a lucrat mult. 
e  Locuţiuni adjectivale 
Este dus cu sorcova/ fiindcă a băut prea mult. 
Propoziția subordonată circumstanţială de cauză poate fi introdusă prin: 
e  Conjuncţii 
Mă interesează spectacolul/ căci este lăudat de critici. 
Dacă nu dormi,/ vei fi obosit. 
e  Locuţiuni conjuncţionale 
Nu am ajuns la timp/ din cauză că am fost reţinut. 
e Adverbe (cu valoare de conjunctie) 
Cum s-a făcut târziu,/ am plecat acasă. 
Reguli de punctuație 


In general, oricare ar fi poziţia subordonatei circumstanţiale de cauză faţă de regenta sa, ea 
se izolează de aceasta prin virgulă. 


Exemplu: N-am apucat să dorm, / întrucât am avut mult de lucru. 


Când este introdusă prin conjuncţiile că sau căci, propoziţia subordonată circumstanţială de 
cauză va sta după regentă. 


Exemplu: A venit la concert/ căci îi place acest gen muzical. 

5. Propoziția subordonată circumstanţială de scop 


Propoziția subordonată circumstanţială de scop indică scopul realizării acțiunii menționate 
în regentă. Așadar, acţiunea indicată de propoziţia circumstanţială de scop se petrece 
întotdeauna după acţiunea din propoziţia regentă. 
Exemplu: A muncit mult/ ca să ajungă aici. 
Termeni regenti: 
Propoziția subordonată circumstanţială de scop poate avea ca termen regent un verb la mod 
personal. În regenta acesteia se poate afla un termen corelativ exprimat fie prin locuţiunile 
adverbiale de aceea, de asta sau pentru aceea, fie prin adverbul anume. 
Exemplu: Ca să înveți mai bine,/ de aceea te încurajez. 
Propoziția circumstanțială de scop poate fi introdusă prin: 

e  Conjuncţiile: ca să şi de 
Elevii merg la școală/ ca să înveţe. 
A venit/ de mi-a spus o poveste. 

e  Locuţiunile conjuncţionale în/cu scopul să, pentru ca să 
A tăcut/ pentru ca să n-o mai întrebe ceva. 


Observaţii: 


1. În vorbirea populară, propoziţiile circumstanţiale de scop conţin anumite elemente de 
legătură, precum: să nu care cumva Să, ca nu cumva Să. 


Exemplu: A învăţat bine lecția,/ să nu care cumva să nu ştie răspunsurile. 


2. Pentru a face diferenţa între propoziţia circumstanţială de scop şi cea de cauză, reținem 
următoarele: 


e acțiunea din propoziţia circumstanţială de cauză precedă acţiunea din regentă 
e acțiunea din propoziţia circumstanţială de scop îi urmează acțiunii din regentă 


Exemple: 
De aceea mergi la şcoală/ pentru că ai de lucru la proiect. (CC) 


De aceea mergi la şcoală,/ pentru ca să lucrezi la proiect. (CS) 

Reguli de punctuație 


Propoziția circumstanţială de scop stă, de regulă, după regentă şi nu se izolează de aceasta 
prin virgulă. 


Exemplu: A venit colega mea/ ca să lucrăm la proiect. 


Când se află înaintea regentei, propoziția circumstanțială de scop se desparte prin virgulă de 
aceasta. 


Exemplu: Ca să lucrăm la proiect,/ de aceea a venit colega mea. 


6. Propoziția subordonată circumstanţială condiţională 


In cadrul unei fraze, propoziţia subordonată condițională indică o condiţie de care depinde 
realizarea unei acțiuni menţionate în propoziţia regentă. 


Exemplu: Aş fi liniştit / dacă ai învăța bine. 
Termenii regenți ai unei propoziţii subordonate condiționale pot fi: 
e verbe la moduri personale 
Exemplu: Dacă ești cuminte,/ mergem în parc. 
e locuţiuni verbale 
Exemplu: Mi-aş aduce aminte de ea/ dacă aş avea o memorie bună. 
Propoziția subordonată condiţională poate fi introdusă prin: 
e  Conjuncţiile: dacă, de, să 
Să fi învăţat tu atât de bine,/ ai fi câştigat concursul. 


e  Locuţiunile conjuncţionale: în caz că, în caz de şi de unde + nu, în cadrul 
propoziţiilor eliptice de predicat 


În caz că nu ajung la timp,/ ne întâlnim în altă zi. 

e Adverbul când (cu valoare de conjunctie) 
Nu ies afară/ când plouă. 

«e Raportul de subordonare prin juxtapunere 


Nu munceşti,/ nu mănânci. (Dacă nu munceşti,/ nu mănânci.) 

Observaţii: 


a. Anumite propoziţii subordonate condiţionale pot avea nuanţă cauzală, dacă acţiunea 
din cadrul lor este reală. 


Exemplu: Nu te îngrijora cu privire la test / dacă ştii bine lecţia. 


Dacă acţiunile din subordonata condiţională și din regentă au loc, subodonata devine 
cauzală, chiar păstrând conjuncția dacă. 


Exemplu: Dacă am ştiut bine lecţia, / am luat nota zece. 
b. Unele subordonate condiționale au nuanţă de completivă indirectă. 
Exemplu: Aş fi încântată / să te ştiu în siguranță. (dacă ești în siguranță) 


c. In cazul în care propoziţia regentă este coordonată cu o altă propoziţie, condiționala 
va fi poziționată adesea între regentă şi conjuncţia care o introduce. 


Un exemplu pentru această situaţie îl constituie chiar introducerea tipică a basmelor 
româneşti: 


A fost odată ca niciodată, / că / dacă n-ar fi, / nu s-ar povesti. 
d. Conjuncţia dacă nu indică în mod obligatoriu introducerea unei subordonate 
condiționale. 
e. Dacă regent al subordonatelor este fie verbul a însemna, fie verbul a fi, cu valoare 
impersonală, acestea vor fi subiective, nu condiționale. 


Exemplu: Dacă am tăcut, / înseamnă că nu am avut nimic de spus. 


e Dacă propoziţia regentă este o propoziţie interogativă sau una retorică, propoziţiile 
subordonate vor fi cauzale. 


Exemplu: Dacă nu cunoşti situația, / de ce exprimi un punct de vedere? 
Reguli de punctuație 


Când propoziția subordonată condițională se află în faţa regentei, ea se desparte prin virgulă 
de aceasta. 


Exemplu: Dacă aş şti despre ce este vorba, / aş reacționa. 
Când propoziţia subordonată condiţională se află după regentă, iar la finalul regentei se 
găseşte un complement circumstanţial, condiționala nu se desparte de regenta sa prin 


virgulă. 


Exemplu: Aş fi venit chiar acum / dacă nu m-ar fi aşteptat mama acasă. 

7. Propoziția subordonată circumstanţială concesivă 


Propoziția subordonată concesivă indică un context care ar fi putut împiedica desfăşurarea 
acțiunii sau existenţa trăsăturii exprimate fie de verbul, fie de adjectivul determinat. 


Exemplu: Cu toate că am încercat,/ decizia lui era de neclintit. 
Termenii regenți ai propoziției subordonate concesive pot fi: 
e Verbe 
Cu toate că a învățat,/ nu a luat notă mare la examen. 
e Adjective 
Eu sunt obosit,/ deşi am dormit mult. 
Propoziția concesivă poate fi introdusă prin: 
e  conjuncții sau locuţiuni conjuncționale 
Cu toate că ştia răspunsul,/ nu a vorbit. 
De vorbeşti sau nu,/ tot nu vei fi ascultat. 
Observaţie: 
Propoziţiile concesive introduse prin conjuncțiile dacă, de, să au nuanţă condițională. 
Pentru a face diferenţa între cele două tipuri de subordonate, se utilizează în structura 
propoziției regente adverbele corelative tot şi totuşi. 
e pronume și adjective pronominale nehotărâte: orice, oricare, oricăte/oricâți 
Oricâte încercări ar fi făcut,/ tot nu reușea. 
e adverbe relative: cât, oricât, oricum 
Oricât de leneş era,/ făcea totuși munca necesară. 
Observaţii: 
1. Propoziţiile concesive au adesea în regentele lor adverbele corelative totsau totuşi. 
Oricât de naiv era,/ tot nu credea orice. 
2. Locuţiunea conjuncțională măcar să nu introduce numai propoziţia subordonată 
concesivă. Aceasta poate introduce, de asemenea, o propoziție principală sau 


secundară. 


Ar fi putut/ măcar să-i vorbească. 

3. Nu este ideală corelarea propoziției subordonate concesive cu conjuncţiile 
coordonatoare dar şi însă. 


Reguli de punctuație 


Propoziția subordonată concesivă este poziționată, de regulă, înaintea regentei, despărțindu- 
se prin virgulă de aceasta. 


Exemplu: Cu toate că îmi plac piersicile,/ nu cumpăr niciuna. 


Dacă, în schimb, regenta este puternic accentuată, atunci propoziţia subordonată concesivă 
stă după aceasta, iar cele două se despart prin virgulă. 


Exemplu: Am ajuns mai devreme, / deşi trenul a plecat la timp. 


8. Propoziția subordonată circumstanţială consecutivă 


Propoziția subordonată circumstanţială consecutivă indică urmarea sau rezultatul unei 
acțiuni sau caracteristici menţionate în cadrul propoziției regente. 


Exemplu: M-am supărat atât de tare/ încât am plâns. 


Termenii regenți ai propoziției subordonate circumstanțiale consecutive pot fi, după cum 
urmează: 


e verbe 
Am vorbit atât/ încât am răguşit. 
e adjective 
Eram atât de răgușit/ încât nu puteam vorbi. 


e adverbe (adesea acompaniate de adverbele sau locuțiunile adverbiale relative: așa, 
atât, astfel, în aşa fel) 


Vorbea în aşa fel/ încât toți ascultau cu atenţie. 
Propoziția subordonată consecutivă se introduce prin conjuncțiile: 


e încât, încât să 


e de 
e că 
e casă 
e să 


Acestea sunt, de regulă, însoţite de adverbele corelative: așa, atât, astfel, în așa fel. 


Exemple: Fata era aşa de frumoasă/ încât nu-şi putea lua ochii de la ea. 


114 


Frai prea concentrat/ ca să îți distrag atenția. 
Observaţii: 
a. Când întâlnim adverbul prea în propoziţia principală, cea subordonată va fi introdusă 
prin conjuncția compusă ca să. 
b. Câteodată, elementul de relaţie dintr-o frază formează, alături de conjunctie, o 
locuţiune conjuncțională consecutivă (așa că, astfel încât). 


Exemplu: Nu m-am pregătit pentru examen,/ așa că nu l-am luat. 


c. Atenţie la conjuncţia de, care intră adesea în compoziţia consecutivelor subordonate 
ale unei propoziţii interogative! 


Exemplu: Ce ai făcut,/ de ai uimit pe toată lumea? 


Reguli de punctuație 


Propoziția subordonată consecutivă se poziţionează întotdeauna după regenta ei şi se 
desparte de aceasta prin virgulă. 


Exemplu: Vorbeşte în aşa fel,/ încât să te înţeleagă toți. 

Greşeli frecvente 


Aici vei găsi unele dintre cele mai importante reguli gramaticale pe care trebuie să le ai în 
vedere pentru a scrie corect în limba română. 


Profesorii noștri i-au pregătit exemple pentru cele mai comune greşeli de gramatică și cum 
pot fi acestea evitate. 


Voiam/Vroiam 

Conform DOOM 2005 verbul „a vroi” nu există. Prin urmare, forma de imperfect, persoana 
I, numărul singular şi plural pentru verbul „a voi” este „voiam”, şi nu „vroiam”, care este un 
amestec al celor două verbe, şi deci, o variantă greșită. 


A face/ A zice la modul imperativ, forma negativă, persoana a II-a, singular 


Se formează cu ajutorul negaţiei „nu” plus forma de infinitv „a face”/ „a zice”. Prin urmare, 
corect vom spune: „Nu face!”/ „Nu zice!” 


Să aibă/ Să aibe? 

Corect vom spune „să aibă”, şi nu „să aibe”! 
Exemplu: O să aibă timp să înveţe. 

Abea/ Abia? 

Corect vom spune: „De-abia aştept să vii la mine”. 
Greşit: „de-abea”. 

Albaştrii/ Albaştri 


Forma corectă de plural este „albaştri”, cu un singur „i”. 


Atunci când se află în fața substantivului, poate să apară cu doi „i, dacă preia articolul 
substantivului 


Exemplu: ochii ei albaștri şi albaştrii ei ochi 

A apare/ A apărea 

Forma corectă de infinitiv a verbului este „a apărea”. 

Conjugarea verbului „a apărea” la viitor cunoaşte următoarele forme: 
Eu voi apărea 


Tu vei apărea 

El/Ea va apărea 

Noi vom apărea 

Voi veţi apărea 

Ei/Ele veţi apărea 

Forma „va apare” este greşită! 

Aşează/ Aşază 

După „ş” şi „J” în rădăcina cuvântului se scrie şi se pronunță „așază”. 

Prin urmare, corect este: „El așază cartea pe masă”; şi NU „El aşează cartea pe masă”. 
Care/ Pe care? 

Renunţarea la prepoziţia „pe” în vorbirea curentă constituie o greșeală frecventă. Prin 
urmare, corect este : „Fata pe care o vezi este vecina mea”; și NU „Fata care o vezi este 
vecina mea”. 


Datorită/ Din cauza 


Prepoziţia „din cauza” se foloseşte întotdeauna în construcţii negative, pe când prepoziţia 


= 


„datorită” sau „graţie” se folosește în enunţuri care au un sens pozitiv. 


Prin urmare, vom spune: „Nu am venit la şcoală din cauza răcelii”; 
şi NU „datorită răcelii”, pentru că sensul enunţului este negativ. 


Se crează/ Se creează 

Pentru modul indicativ, timpul prezent, avem următoarea conjugare a verbului: 
Eu creez 

Tu creezi 

El/ Ea creează 

Noi creăm 

Voi creați 

Ei/ Ele creează 

Forma „creem” este greşită! 


Maxim/ Maximum 

Folosim forma „maxim” atunci când este adjectiv (nivelul maxim al apei) sau substantiv 
(acest maxim al respectului) 


Folosim forma „maximum” atunci când este substantiv (a fost un maximum de 10 grade), 
sau adverb (maximum două ore). 


Sorei/ Surorii 

Substantivul feminin, soră, la genitiv-dativ se formează pornind de la forma de plural: 

o soră — două surori (unei surori) 

Prin urmare, corect vom spune: „Îi mulțumesc surorii mele pentru tot!”. 

Atunci când sensul cuvântului soră este de infirmieră, forma de genitiv-dativ este „sorei”. 
Exemplu: Am dat halatul sorei medicale. 

Nici o/ Nicio 

Atunci când este adjectiv pronominal negativ, corect vom scrie „nicio”. 


Dacă „nici” este conjunctie, iar „0” este numeral, construcţia se scrie în două cuvinte: „nici 
o”. Ca un sfat, dacă „nici” se repetă în cadrul aceleiaşi propoziţii, grupul se scrie separat. 


Exemplu: Nu am luat nicio notă azi. 

Nu am luat nici un pix, nici mai multe. 

Regula se păstreză şi în cazul lui „niciun”/ „nici un”! 
Cum articulăm substantivele? 


e Substantivele masculine care au forma nearticulată de plural terminată în „ii” se scriu 
cu trei i la plural, forma aticulată: 


Exemplu: copii — copiii 


e Substantivele cu forma articulată de genitiv-dativ, de tipul „casă”, „grădină” se 
formează prin adăugarea articolului „i” la forma de genitiv-dativ, nearticulat. 


Exemplu: „casei”, „grădinii. 
Reguli de despărţire a cuvintelor în silabe 
e Dacă vocala e urmată de o singură consoană, aceasta trece la silaba următoare. 


Exemplu: o-ră 

e Două consoane aflate între două vocale la despărțirea în silabe trec prima la silaba 
dinainte şi a doua în următoarea silabă. 


Exemplu: mun-te 


e Trei sau mai multe consoane între două vocale la despărţirea în silabe trec prima la 
prima silabă, iar celelalte în silaba următoare. 


Exemplu: mon-stru 


e Două vocale alăturate trec, la despărțirea în silabe prima în prima silabă, iar a doua în 
următoarea silabă. 


Exemplu: po-e-zi-e 


e Dacă avem grupurile lpt, mpt, ncș, nct, ncț, ret, rtf, stm, ndv, despărţirea în silabe se 
face după a doua consoană din acest grup. 


Exemplu: sanc-ţi-u-ne 

Formele verbului „a fi” la modul imperativ sunt 

Forma afirmativă: 

Fii bun! 

Fiţi buni! 

Forma negativă: 

Nu fi rău! 

Nu fiți răi! 

Observaţie: atunci când „a fi” apare ca verb auxiliar, se scrie cu un singur „i 
Exemplu în care apare auxiliarul „a fi”, la modul conjunctiv, timpul perfect: 
Eu să fi spus 

Tu să fi spus 

El/ Ea să fi spus 

Noi să fi spus 

Voi să fi spus 


Ei/ Ele să fi spus 

O dată/ Odată 


Atunci când valoarea morfologică este de adverb de timp, scriem „odată” legat, având 
sensul de cândva, odinioară. 


Dacă ne referim la numeral adverbial, care are echivalent cifra 1, în vom scrie dezlegat (o 
dată). 


Atunci când ne referim la data din calendar şi este ca parte de vorbire un substantiv, vom 
scrie dezlegat (o dată) 


Exemplu: A fost odată ca niciodată 
Am fost la mare o dată, nu de două ori 


Vom merge la mare într-o altă dată. 

